Bɛvile Akɛlɛzonlenlɛ Nu—Baebolo Mekɛ Nu Yɛɛ Yɛ Mekɛ Ye Anu\nKENGA YE WƆ Acholi Afrikaans Albanian Amharic Arabic Armenian Armenian (West) Aukan Aymara Azerbaijani Azerbaijani (Cyrillic) Baoule Bashkir Batak (Karo) Batak (Toba) Biak Bicol Bulgarian Cambodian Cebuano Chichewa Chinese Cantonese (Simplified) Chinese Cantonese (Traditional) Chinese Mandarin (Simplified) Chinese Mandarin (Traditional) Chitonga Chitonga (Malawi) Chitumbuka Chiyao Chokwe Chol Chuvash Cibemba Cinyanja Croatian Czech Dangme Danish Digor Drehu Dutch Efik English Estonian Ewe Fijian Finnish Fon French Ga Garifuna Georgian German Giliki Guarani Gun Haitian Creole Hausa Hibulu Hiligaynon Hindi Hiri Motu Hmong (White) Hungarian Ibanag Icelandic Igbo Iloko Indonesian Isoko Italian Japanese Javanese Kabiye Kamba Karen (S'gaw) Kazakh Kikaonde Kikongo Kikuyu Kiluba Kimbundu Kinyarwanda Kirghiz Kiribati Kirundi Kisonge Kongo Korean Kurdish Kurmanji (Caucasus) Kurdish Kurmanji (Cyrillic) Kwangali Kwanyama Lhukonzo Lingala Lithuanian Lomwe Luganda Lunda Luo Luvale Macedonian Macua Malagasy Malay Malayalam Maltese Mam Mambwe-Lungu Mapudungun Mauritian Creole Maya Mazatec (Huautla) Mbunda Mongolian Moore Myanmar Nahuatl (Guerrero) Nahuatl (Huasteca) Nahuatl (Northern Puebla) Ndebele Ndebele (Zimbabwe) Ndonga Nepali Ngangela Nias Niuean Norwegian Nyaneka Nzema Oromo Ossetian Otetela Pangasinan Papiamento (Aruba) Papiamento (Curaçao) Persian Polish Portuguese (Brazil) Quechua (Ayacucho) Quechua (Bolivia) Quechua (Cuzco) Quichua (Chimborazo) Quichua (Imbabura) Rarotongan Romanian Runyankore Russian Rutoro Samoan Sango Saramaccan Sena Sepedi Serbian (Cyrillic) Serbian (Roman) Sesotho (Lesotho) Sesotho (South Africa) Setswana Shona Sidama Silozi Sinhala Slovak Slovenian Solomon Islands Pidgin Spanish Sranantongo Swahili Swahili (Congo) Swati Swedish Tagalog Tahitian Tamil Tatar Telugu Tetun Dili Thai Tigrinya Tiv Tojolabal Tok Pisin Tongan Tshiluba Tshwa Tsonga Turkish Twi Tzeltal Tzotzil Ukrainian Umbundu Urdu Urhobo Venda Vietnamese Waray-Waray Wayuunaiki Wolaita Xhosa Yoruba Zande Zulu\nNgɛkɛlɛ mɔɔ bɛtɔ bɛ wɔ Afrika bɛkɔ Amerika la ɛnee le gyima kpole mɔɔ ezukoa wɔ nu\nBɛvile Akɛlɛzonlenlɛ Nu—Tete Ne Yɛɛ Ɛnɛ\nBɛbɔle Blessing * ɛwɔkɛ kɛ saa ɔdwu abolokyi a bɛbamaa yɛayɛ enrinli. Noko bɛbole ye too kenle bulu na bɛnwunlonwunlanle ye kɛ saa yeambɔ tuutuu a, bɛbayɛ ye abusua ne basabasa.\nNgɛkɛlɛ mɔɔ bɛhyele bɛ wɔ tete Yigyibiti la anwo nvoninli\nAmaa Blessing ahola adua euro * 40,000 kakɛ mɔɔ ɔ menle ne ɛpɛ ɛmaa ye la ɛnee ɔwɔ kɛ nɔsolɛ biala ɔnyia euro 200 kɔdwu 300. Blessing ka kɛ, “Ɔyɛ a menyia adwenle kɛ menriandi, noko ɛnee mesulo mɔɔ bɛbava bɛayɛ me abusua ne la. Ɛnee medɔ ɛhane nu.” Ye edwɛkɛ ne le kɛ menli mgbe nna bie mɔɔ bɛyɛ ngɛkɛlɛ wɔ ewiade amuala tuutuu gyima nu la.\nƐvolɛ kɛyɛ 4,000 mɔɔ ɛze la, kpavolɛ bie mɔɔ bɛfɛlɛ ye Dwosefi la amediema ne mɔ dɔnenle ye. Ɔyɛle akɛlɛ wɔ Yigyibitinli bie mɔɔ lɛ dibilɛ kpole la sua nu. Bɛangile Dwosefi nyane wɔ alimoa ne kɛ mɔɔ bɛyɛle Blessing la. Noko bɛdole ye efiade na bɛvale bulalɛ bɛzɔle ye ɔluakɛ ɔmenle aye ne dole ye ɛzonle kɛ yedo ye bɔna.—Mɔlebɛbo 39:1-20; Edwɛndolɛ 105:17, 18.\nƐnee Dwosefi le akɛlɛ wɔ tete ne; na Blessing le akɛlɛ wɔ ɛvoya 21 ye anu. Menli ɛdɔnenlɛ a dole bɛ mu nwiɔ a. Gyima ɛhye maa bɛbu menli kɛ ninyɛne, ɔmmaa bɛndwenle bɛ nwo kɛ bɛ nvasoɛ ne ala.\nKONLE ƐMAA BƐYƐ MENLI DƆƆNWO NGƐKƐLƐ\nKonle rayɛle adenle sikalɛ mɔɔ bɛdua zo bɛnyia ngɛkɛlɛ a. Bɛkile kɛ Yigyibiti Belemgbunli Thutmose III vale pilizama 90,000 rale ye maanle nu wɔ mekɛ mɔɔ ɔ nee Keenama hɔhonle la. Bɛmaanle bɛyɛle ngɛkɛlɛ gyima wɔ ɛleka mɔɔ bɛtu nvutuke, bɛsisile ɛzonlenle azua na bɛdule ahuma mɔɔ nzule dua nu.\nWɔ Wulomu Tumililɛ ne abo, konle maanle bɛnyianle ngɛkɛlɛ dɔɔnwo, na ɔyɛ a ngɛkɛlɛ ti bɛkɔ konle. Mgbondabulɛ kile kɛ, ɛnee menli mɔɔ bɛwɔ Wulomu maanle ne anu la anu kɛyɛ foa ko le ngɛkɛlɛ. Bɛhilele Yigyibitima nee Wulomu ngɛkɛlɛ nyane dɔɔnwo. Kɛ neazo la, ɛnee ngɛkɛlɛ mɔɔ bɛyɛ gyima wɔ ɛleka mɔɔ bɛtu nvutuke la ngoane mekɛ le kɛyɛ ɛvolɛ 30 ala.\nMekɛ ɛlɛkɔ la, akɛlɛyɛlɛ rayɛle gyima kpole. Ɔvi ɛvoya 16 kɔdwu ɛvoya 19 ne, ngɛkɛlɛ mɔɔ bɛtɔ bɛ wɔ Afrika bɛkɔ Amerika la yɛle gyima kpole mɔɔ ezukoa wɔ nu. UNESCO bɔ amaneɛ kɛ, ‘bɛwuale mrenyia, mraalɛ nee ngakula mɔɔ bayɛ mgbe 25 kɔdwu mgbe 30 bɛdɔnenle bɛ.’ Mɔɔ bɛpɛ Atlantic nyevile ne la, menli dɔɔnwo wule. Olaudah Equiano, mɔɔ le akɛlɛ mɔɔ nyianle ngoane la bɔ amaneɛ kɛ: “Mraalɛ mɔɔ ɛlɛteɛdea nu nee bɛdabɛ mɔɔ bɛlɛwu la ɛzunlɛ ne maanle tɛnlabelɛ ne yɛle alɔbɔlɛ somaa mɔɔ ɛnnwu kɛzi ɛkile nu a.”\nƆyɛ alɔbɔlɛ kɛ, akɛlɛzonlenlɛ tɛkɔ zo la. Kɛ mɔɔ Maanle Maanle Gyimayɛlɛ Fane ne kile la, mrenyia, mraalɛ nee ngakula kɛyɛ mgbe 21 yɛ gyima kɛ ngɛkɛlɛ mɔɔ bɛmaa bɛ ezukoa ekyii bie ala anzɛɛ bɛmmaa bɛ ɛhwee. Adwuleso ngɛkɛlɛ yɛ gyima wɔ ɛleka mɔɔ bɛtu nvutuke, ɛleka mɔɔ bɛnwo ndanlɛ, bɛgua belekese, tuutuuma azua nu yɛɛ wɔ awie mɔ azua nu. Ɔtia mɛla ɛdeɛ, noko akɛlɛyɛlɛ ɛhye ɛlɛkɔ ɔ nyunlu.\nMenli mgbe dɔɔnwo le ngɛkɛlɛ\nAtisesebɛ mɔɔ bɛyɛ bɛ la maa ngɛkɛlɛ dɔɔnwo ko kɛ bɛkɛnyia fanwodi. Wɔ ɛvoya mɔɔ limoa K.Y.M., kovolɛ Spartacus nee ngɛkɛlɛ 100,000 bie mɔ dele atua tiale Wulomuma, noko yeanyɛ boɛ. Wɔ ɛvoya 18 ne anu, ngɛkɛlɛ mɔɔ bɛwɔ Caribbean bɔra ne mɔɔ wɔ Hispaniola azo la dwazole tiale bɛ menle mɔ. Amaneɛ mɔɔ ngɛkɛlɛ ne mɔ nwunle ye wɔ akɛnla ɛya nu la maanle bɛhonle too ɛvolɛ 13 na awieleɛ ne, Haiti maanle ne nyianle ye fanwodi wɔ 1804.\nAkɛlɛzonlenlɛ mɔɔ Yizilayɛma vile nu wɔ Yigyibiti la le konimlilɛ mɔɔ tɛla biala wɔ tetedwɛkɛ nu. Menli mɔɔ bayɛ mgbe nsa mɔɔ bɛle maanle mumua la a vile akɛlɛzonlenlɛ nu wɔ Yigyibiti a. Ɛnee ɔfɛta kɛ bɛnyia fanwodi. Baebolo ne hanle asetɛnla mɔɔ ɛnee bɛwɔ nu la anwo edwɛkɛ kɛ, “bɛyɛle Yizilayɛma kpoyokpoyo” anzɛɛ bɛyɛle bɛ atisesebɛ bɛmaanle bɛyɛle gyima ɛsesebɛ. (Adendulɛ 1: 11-14) Falo ne mɔ anu ko lile mɛla kɛ bɛhu mbɔdɔma amaa Yizilayɛma anwo anzo somaa.—Adendulɛ 1:8-22.\nYizilayɛma mɔɔ vile akɛlɛzonlenlɛ bo wɔ Yigyibiti la ɛnee le ngakyile, ɔluakɛ Nyamenle mumua ne a liele bɛ a. Nyamenle zele Mosisi kɛ, “Meze bɛ amaneɛnwunlɛ ne, na mera kɛ mebalie bɛ.” (Adendulɛ 3:7, 8) Badwu ɛnɛ, Dwuuma mɔɔ wɔ ɛleka biala la di Akpabɛnwo ne ɛvolɛ biala bɛfa bɛkakye kenle zɔhane.—Adendulɛ 12:14.\nAKƐLƐZONLENLƐ BARA AWIELEƐ BƆKƆƆ\nBaebolo ne ka kɛ, “[Gyihova] yɛ Nyamenle ne ɛnli mɔguazo”, yɛɛ ɔtɛkakyile. (2 Edwɛkɛsisilɛ 19:7; Malakae 3:6) Nyamenle zoanle Gyisɛse kɛ ‘ɔrabɔ fanwodi nwo nolo ɔhile bɛdabɛ mɔɔ bɛwɔ akɛlɛzonlenlɛ nu la, . . . , na bɛdabɛ mɔɔ bɛlɛsisi bɛ la anwo adɔ bɛ.’ (Luku 4:18) Asoo ɛhye kile kɛ akɛlɛ biala banyia fanwodi ɔ? Kyɛkyɛ. Bɛzoanle Gyisɛse kɛ ɔralie menli ɔvi ɛtane nee ewule akɛlɛyɛlɛ bo. Nzinlii ɔhanle kɛ: “Nɔhalɛ ne bamaa bɛanyia fanwodi.” (Dwɔn 8:32) Ɛnɛ bɔbɔ, nɔhalɛ ne mɔɔ Gyisɛse hilehilele la die menli wɔ ndenle ngakyile dɔɔnwo azo.—Nea ɛlɛka “ Menvile Akɛlɛzonlenlɛ Gyɛne Bo.”\nNɔhalɛ nu, Nyamenle boale Dwosefi nee Blessing maanle bɛvile akɛlɛzonlenlɛ nu. Ɛbanwu Dwosefi anwo edwɛkɛ ne wɔ Baebolo ne anu, wɔ Mɔlebɛbo tile 39 kɔdwu 41. Fanwodi mɔɔ ɛnee Blessing ɛlɛkpondɛ la yɛ nwanwane.\nMekɛ mɔɔ bɛdule Blessing bɛvile Europe maanle bie anu la, ɔhɔle Spain. Ɔyiale Gyihova Alasevolɛ na ɔbɔle ɔ bo kɛ ɔ nee bɛ sukoa Baebolo ne. Ɔzile kpɔkɛ kɛ ɔbahakyi ye ɛbɛlabɔlɛ, ɔnyianle gyima na ɔhanle ɔhilele ye gyimamenle dɛba ne kɛ ɔde ye kakɛ ne mɔɔ ɔtua ye siane biala la azo. Kenle ko bie, Blessing gyimamenle dɛba ne vɛlɛle ye wɔ fonu zo. Ɛnee ɔkulo kɛ ɔfa Blessing kakɛ ne ɔkyɛ ye na ɔsɛlɛ ɛtane fakyɛ. Boni a zile a? Ɔdaye noko yebɔ ɔ bo ɔ nee Gyihova Alasevolɛ ɛlɛsukoa Baebolo ne! Blessing ka kɛ, “Nɔhalɛ ne maa yɛnyia fanwodi wɔ ndenle mɔɔ yɛ nwanwane la azo.”\nKɛmɔ Gyihova Nyamenle lile nyane wɔ atisesebɛ mɔɔ bɛvale bɛyɛle ye menli wɔ Yigyibiti la, zɔhane ala a ɔte nganeɛ ɛnɛ a. Nɔhalɛ nu, amaa akɛlɛzonlenlɛ biala ara awieleɛ la, ɔwɔ kɛ nzenzaleɛ kpole ba. Na Nyamenle ɛbɔ ɛwɔkɛ kɛ ɔbava nzenzaleɛ ɛhye yeara. “Kɛ mɔɔ ye ɛwɔkɛ ne kile la, yɛlɛkendɛ anwuma fofolɛ nee azɛlɛ fofolɛ, na ɛhye mɔ anu a tenleneyɛlɛ badɛnla a.”—2 Pita 3:13\n^ ɛden. 3 Mekɛ zɔhane, ɛnee bɛsenza U.S. dollar ne kɛ euro ne ala la. (Ɛhye kile kɛ kakɛ mɔɔ ɔtua la amuala dodo bayɛ Ghana sidi 34,000.)\nMenvile Akɛlɛzonlenlɛ Gyɛne Bo\nƐnee Alonso le akɛlɛ maa debie gyɛne bie. Mekɛ mɔɔ ɔle kakula la, ɔyɛle akɛlɛ ɔmaanle nyiletane le kɛ cocaine nee heroin. Alonso ka kɛ, “Amaa meadua me nyiletane ne anwo kakɛ la, ɛnee mewua na metɔne nyiletane. Mengɔle ɛleka ngakyile nna mɔɔ bɛyɛ menli mɔɔ nyiletane ɛnlonlɛ ɛha bɛ nwo la ayile ɛdeɛ, noko meangola ye gyakyi. Awieleɛ ne, kpolisima hyele me na menlale efiade ɛvolɛ nna.”\nMekɛ mɔɔ ɛnee Alonso ɛyɛ akɛlɛ ɛmaa nyiletane ɛnlonlɛ ɛvolɛ 30 la, ɔbɔle ɔ bo kɛ ɔ nee Gyihova Alasevolɛ sukoa Baebolo ne. Baebolo ne anu edwɛkɛ ne hanle ye ahonle na ɔzile kpɔkɛ kɛ ɔgyakyi. Ɔka kɛ, “Ɛnee ɔnla aze ɔmmaa me, ɔluakɛ ɛnee menlo mehyɛ kpalɛ. Noko Gyihova Nyamenle boale me maanle mengyakyile.”—Edwɛndolɛ 55:22.\nAlonso ka kɛ, “Me ye nwunle kɛzi mehakyi la, ɔ nye liele. Meda Gyihova ase kpole kɛ yeboa me yemaa mevi ewule adenle zo la. Saa tɛ ye moalɛ a, anrɛɛ metɛde akɛlɛ. Anzɛɛ, bie a anrɛɛ mende aze.”\nFa nwa awie Fa nwa awie Bɛvile Akɛlɛzonlenlɛ Nu—Tete Ne Yɛɛ Ɛnɛ\n“Akee Menyia Fanwodi Kpalɛ”


Nyamenle Edwɛkɛ Ne Mukenye | NWT\nNyamenle nrɛlaleɛ anzɛɛ ye edwɛkɛ mɔɔ ɔlɛ ɔmaa yɛ ɛnɛ la a wɔ Baebolo ne anu a. Ɔkile yɛ kɛzi ɔwɔ kɛ yɛbɔ yɛ ɛbɛla na yeawie yɛ boɛ nee kɛzi yɛbanyia Nyamenle anyunlu ɛlolɛ la. Eza ɔbua kpuya ɛhye mɔ:\n1. Nyamenle a le nwane?\n2. Kɛ ɔkɛyɛ na wɔazukoa Nyamenle anwo debie ɛ?\n3. Nwane a hɛlɛle Baebolo ne a?\n4. Asoo mɔɔ Baebolo ne ka la nee mɔɔ abɔdeɛ nwo nrɛlɛbɛ ka la le ko?\n5. Duzu edwɛkɛ a wɔ Baebolo ne anu a?\n6. Duzu a Baebolo ne hanle ye wɔ Mɛzaya ne anwo a?\n7. Duzu a Baebolo ne ka ye wɔ yɛ mekɛ ye anwo a?\n8. Asoo Nyamenle di alesama amaneɛnwunlɛ nwo ɛzonle?\n9. Duzu ati a alesama nwu amaneɛ a?\n10. Kenle bie nwo ɛwɔkɛ boni a wɔ Baebolo ne anu a?\n11. Saa awie wu a ɔkɔ ni?\n12. Anyelazo boni a yɛbahola yɛanyia wɔ mowuamra anwo a?\n13. Duzu a Baebolo ne ka ye wɔ gyima nwo a?\n14. Kɛ ɔkɛyɛ na wɔanlea wɔ ninyɛne zo boɛ ɛ?\n15. Kɛ ɔkɛyɛ na wɔanyia anyelielɛ ɛ?\n16. Kɛ ɔkɛyɛ na wɔagyinla adwenleadwenle nloa ɛ?\n17. Kɛ ɔkɛyɛ na Baebolo ne aboa wɔ abusua ne ɛ?\n18. Kɛ ɔkɛyɛ na wɔabikye Nyamenle ɛ?\n19. Duzu edwɛkɛ a wɔ Baebolo mbuluku ne mɔ anu a?\n20. Kɛ ɔkɛyɛ na wɔanyia wɔ Baebolo ɛgengalɛ ne azo nvasoɛ kpalɛ ɛ?\nKƐZI ƐBANWU NGƐLƐLERA BIE WƆ BAEBOLO NE ANU LA\nMbuluku ngyikyi 66 a bɛha bɛbɔ nu bɛyɛ Baebolo ne a. Bɛhyɛ nu nwiɔ: Hibulu-Elam Aneɛ Ngɛlɛlera ne (“Ngyekyeleɛ Dɛba”) yɛɛ Kilisiene Giliki Ngɛlɛlera ne (“Ngyekyeleɛ Fofolɛ”). Bɛhyehyɛ buluku ko biala anu bɛyɛ ye adile nee ngyehyɛnu. Saa ɛnwu ngɛlɛlera bie a, nɔma ne mɔɔ limoa mɔɔ doa Baebolo buluku ne la kile tile ne, yɛɛ nɔma bieko mɔɔ doa ye la kile ngyɛnu anzɛɛ ngyehyɛnu ne mɔ. Kɛ neazo la, Gyɛnɛsese 1:1, kile Gyɛnɛsese ati 1, ngyɛnu 1.\nFa nwa awie Fa nwa awie Nyamenle Edwɛkɛ Ne Mukenye\nnwt m. 5


Duzu A Baebolo Ne Ka Ye Wɔ Ɛyavalɛ Nwo A?\nKENGA YE WƆ Afrikaans Albanian America Mumule Aneɛ Amharic Arabic Argentina Mumule Aneɛ Armenian Azerbaijani Bashkir Bislama Brazil Mumule Aneɛ Cambodian Catalan Cebuano Chichewa Chinese (Shanghainese) Chinese (Sichuanese Chinese Cantonese (Simplified) Chinese Cantonese (Traditional) Chinese Mandarin (Simplified) Chinese Mandarin (Traditional) Chitonga Chitonga (Malawi) Chitumbuka Cibemba Colombia Mumule Aneɛ Croatian Czech Danish Dutch Efik English Estonian Ewe Faroese Fijian Finnish Fon French Ga Georgian German Giliki Gun Haitian Creole Hibulu Hiligaynon Hungarian Iban Icelandic Igbo Iloko Indonesian Isoko Italian Italy Mumule Aneɛ Japanese Kannada Kikaonde Kinyarwanda Kirghiz Kiribati Kirundi Korean Kurdish Kurmanji (Caucasus) Kurdish Kurmanji (Cyrillic) Kwanyama Lingala Lithuanian Luganda Luo Malagasy Malay Malayalam Maltese Mambwe-Lungu Moore Myanmar Ndebele (Zimbabwe) Nepali Norwegian Nzema Ossetian Pennsylvania German Persian Peru Mumule Aneɛ Polish Portuguese (Brazil) Portuguese (European) Punjabi Punjabi (Shahmukhi) Quichua (Chimborazo) Romanian Russian Sango Serbian (Cyrillic) Serbian (Roman) Setswana Seychelles Creole Shona Sidama Sinhala Slovak Slovenian Spain Mumule Aneɛ Spanish Sunda Swahili Swati Swedish Tagalog Tatar Telugu Tetun Dili Thai Tigrinya Tsonga Turkish Twi Ukrainian Urdu Urhobo Uruund Uzbek Uzbek (Roman) Valencian Venda Vietnamese Welsh Wichi Yoruba Zapotec (Quiatoni) Zulu\nBaebolo ne kilehile kɛ ɛyavalɛ mɔɔ bɛngomo zo la boda ahenle mumua ne nee menli gyɛne. (Mrɛlɛbulɛ 29:22) Awie bahola ava ɛya, noko Baebolo ka kɛ menli mɔɔ ‘ɛyavalɛ’ le bɛ subane la ɛnrɛnyia ngoane. (Galeehyeama 5:19-21) Ngyinlazo ngakyile mɔɔ bahola aboa awie yeamaa yeali ɛyavalɛ zo la wɔ Baebolo ne anu.\nAsoo mekɛ ne amuala a ɛyavalɛ ɛnle kpalɛ a?\nMekɛ boni a ɛyavalɛ ɛnle kpalɛ a?\nKɛ ɔkɛyɛ na wɔahola wɔali ɛyavalɛ zo ɛ?\nBaebolo tɛkese ngakyile mɔɔ ka ɛyavalɛ nwo edwɛkɛ la\nKyɛkyɛ. Tɛnlabelɛ bie mɔ bahola amaa awie ava ɛya. Kɛ neazo la, nɔhavonli Nihɛmaya ‘vale ɛya kpole’ wɔ mekɛ mɔɔ ɔnwunle kɛ bɛlɛsisi ɔ mediema azonvolɛ la.—Nihɛmaya 5:6.\nƆdwu mekɛ ne bie a Nyamenle fa ɛya. Kɛ neazo la, mɔɔ Yizilayɛma anli ɛwɔkɛ mɔɔ bɛbɔle kɛ bɛbazonle Gyihova angomekye azo na bɛzonlenle nyamenle gyɛne la, ‘Gyihova vale bɛ nwo ɛya kpole.’ (Maanlebuvolɛma 2:13, 14) Noko ɛyavalɛ ɛmboka Gyihova Nyamenle subane titili ne mɔ anwo. Ye ɛyavalɛ lɛ ye mekɛ yɛɛ ɔkomo ɔ nwo zo.—Adendulɛ 34:6; Ayezaya 48:9.\nƐyavalɛ mɔɔ bɛngola bɛngomo zo na ɔngyi kpɔkɛ zo la ɛnle kpalɛ, kɛ mɔɔ ɔyɛ a ɔsi wɔ menli mɔɔ ɛnli munli afoa nu la. Kɛ neazo la:\nMɔɔ Nyamenle kpole Keen afɔlebɔlɛ ne la, “ɛya hunle ye kpole.” Keen maanle ɛya vole ɔ nwo zo na ɔhunle ɔ diema ne.—Mɔlebɛbo 4:3-8.\nNgapezonli Dwona ‘vale ɛya’ wɔ mekɛ mɔɔ Nyamenle nwunle Nenɛvɛma anwunvɔne la. Nyamenle denrɛdenrɛle Dwona, na ɔhanle kɛ, tɛ ‘ɛya kpalɛ a yeva la,’ anrɛɛ ɔwɔ kɛ ɔse bɛdabɛ mɔɔ bɛnlu bɛ nwo la anwunvɔne.—Dwona 3:10–4:1, 4, 11. *\nNeazo ɛhye mɔ maa ɔda ali kɛ alesama mɔɔ ɛnli munli la, “ɛyavalɛ ɛmmaa Nyamenle tenleneyɛlɛ ɛnla ali.”—Gyemise 1:20.\nNwu esiane mɔɔ wɔ ɛya kpole nu la. Bie mɔ dwenle kɛ saa bɛda bɛ ɛyavalɛ ali a ɔkile kɛ bɛ nwo yɛ se. Nɔhalɛ nu, awie mɔɔ ɛngola ɛngomo ye ɛya zo la lɛ sinlidɔlɛ kpole kpalɛ. “Sonla mɔɔ ɛngola ɔ nwo zo komo la le kɛ suakpole mɔɔ bɛbubu nwolɛ bane ne amuala bɛgua la.” (Mrɛlɛbulɛ 25:28; 29:11) Noko, saa yɛbɔ mɔdenle kɛ yɛbahomo yɛ ɛya zo a, ɛnee yɛlɛkile kɛ yɛ nwo yɛ se yɛɛ yɛlɛ ndelebɛbo. (Mrɛlɛbulɛ 14:29) Baebolo ne ka kɛ: “Sonla mɔɔ ɛnva ɛya mgbane mgbane la le kpalɛ tɛla katakyie.”—Mrɛlɛbulɛ 16:32.\nDi ɛyavalɛ zo kolaa na yeamaa wɔayɛ debie mɔɔ nzinlii ɛbanlu ɛ nwo la. Edwɛndolɛ 37:8 ka kɛ: “Mmafa ɛya, yɛɛ mmamaa wɔ ahonle futu!” Ɔtoa zo kɛ: “Mmafonla ɛ nwo; ɔwie munzule.” Kakye kɛ saa ɛfa ɛya a, ɛkola ɛkpa kɛ ɛbabu ɛ nye wɔagua zo kolaa na yeava “munzule” yeara. Kɛ mɔɔ Ɛfɛsɛsema 4:26 ka la: “Bɛva ɛya, noko bɛmmayɛ ɛtane.”\nSaa ɔbayɛ boɛ a twe ɛ nwo wɔ mekɛ mɔɔ ɛlɛfa ɛya la. Baebolo ne ka kɛ: “Mgbonde bo ɛbɔlɛ le kɛ azuledukuelɛ, yemɔti twe ɛ nwo kolaa na butule ne abɔ ɔ bo.” (Mrɛlɛbulɛ 17:14) Nrɛlɛbɛ wɔ nu kɛ ɛbaziezie ngyegyelɛ ne ndɛndɛ ɛdeɛ, noko ɔwɔ kɛ ɛ nee ahenle ɛya ne dwo kolaa na bɛahola bɛaziezie edwɛkɛ ne wɔ adenle kpalɛ zo.\nNwu edwɛkɛ ne. Mrɛlɛbulɛ 19:11 ka kɛ: “Adwenle kpalɛ ɛmmaa sonla ɛnva ɛya mgbane mgbane.” Ɔle kpalɛ kɛ ɛbanwu edwɛkɛ ne amuala kolaa na wɔazi kpɔkɛ. Saa yɛtie afoa biala edwɛkɛ ne a, ɔnrɛmaa yɛnrɛva ɛya ndɛndɛ.—Gyemise 1:19.\nYɛ asɔne amaa wɔanyia anzodwolɛ. Asɔneyɛlɛ boa maa ɛnyia “Nyamenle anzodwolɛ ne mɔɔ bo ndelebɛbo muala azo la.” (Felepaema 4:7) Asɔneyɛlɛ boka ndenle titili mɔɔ yɛdua zo yɛnyia Nyamenle sunsum nwuanzanwuanza ne la anwo, na ɔboa ɔmaa yɛnyia subane le kɛ anzodwolɛ, abotane, yɛɛ bɛnwozohomolɛ.—Luku 11:13; Galeehyeama 5:22, 23.\nKpa agɔnwolɛma kpalɛ. Yɛta yɛsukoa yɛ gɔnwo mɔ. (Mrɛlɛbulɛ 13:20; 1 Kɔlentema 15:33) Ɛhye ati, Baebolo ne bɔ yɛ kɔkɔ kɛ: “Mmafa sonla mɔɔ ye ahonle bikye ye la agɔnwolɛ, yɛɛ ɛ nee sonla mɔɔ fa ɛya mgbane mgbane la mmatu.” Duzu ati ɔ? “Anrɛɛ ɛkɛva ɔ gyakɛ na ɛkɛva ɛ nwo ɛkɛdo ɛhane nu.”—Mrɛlɛbulɛ 22:24, 25.\nMrɛlɛbulɛ 16:32: “Sonla mɔɔ ɛnva ɛya mgbane mgbane la le kpalɛ tɛla katakyie.”\nNgilenu: Ɛhye le sɛkɛlɛneɛ mɔɔ kile kɛ ɛlɛ anwosesebɛ mɔɔ bɛfa bɛkomo ɛya zo.\nMrɛlɛbulɛ 17:14: “Mgbonde bo ɛbɔlɛ le kɛ azuledukuelɛ, yemɔti twe ɛ nwo kolaa na butule ne abɔ ɔ bo.”\nNgilenu: Saa ɛlɛfa ɛya a, twe ɛ nwo.\nMrɛlɛbulɛ 19:11: “Adwenle kpalɛ ɛmmaa sonla ɛnva ɛya mgbane mgbane.”\nNgilenu: Amaa yɛanva ɛya mgbane mgbane la, ɔle kpalɛ kɛ yɛbazuzu edwɛkɛ ne amuala anwo, tɛla kɛ yɛbazi kpɔkɛ kolaa na yɛade edwɛkɛ ne amuala.\nMrɛlɛbulɛ 22:24, 25: “Mmafa sonla mɔɔ ye ahonle bikye ye la agɔnwolɛ, yɛɛ ɛ nee sonla mɔɔ fa ɛya mgbane mgbane la mmatu, anrɛɛ ɛkɛva ɔ gyakɛ na ɛkɛva ɛ nwo ɛkɛdo ɛhane nu.”\nNgilenu: Saa yɛfa menli mɔɔ kulo ɛyavalɛ la agɔnwolɛ a, kpolerazulɛ biala ɛnle nwo kɛ yɛbayɛ kɛ bɛdabɛ la.\nMrɛlɛbulɛ 29:11: “Koasea fa ɛya a, ɔye ɔkile.”\nNgilenu: Nrɛlɛbɛ wɔ nu kɛ yɛbahomo yɛ nganeɛdelɛ zo tɛla kɛ yɛbamaa yeahomo yɛ nwo zo la.\nGaleehyeama 5:22, 23: “Sunsum ne ma a le ɛlɔlɛ, anyelielɛ, anzodwolɛ, abotane, atiakunlukɛnlɛma, kpalɛyɛlɛ, diedi, mɛlɛbɛnwoaze, bɛnwozohomolɛ.”\nNgilenu: Nyamenle sunsum nwuanzanwuanza ne anzɛɛ ye tumi ne boa maa yɛnyia subane ngakyile mɔɔ maa yɛdi ɛya zo la.\nƐfɛsɛsema 4:26: “Bɛva ɛya, noko bɛmmayɛ ɛtane.”\nNgilenu: Yɛnrɛhola yɛnrɛha kɛ yɛnrɛva ɛya, noko yɛkola yɛkomo yɛ ɛya zo.\nGyemise 1:19: “Ɔwɔ kɛ awie biala yɛ ye ndɛ tie edwɛkɛ, ɔmmapele ɔ nwo ɔtendɛ, yɛɛ ɔmmafa ɛya ndɛndɛ.”\nNgilenu: Saa yɛyɛ tievolɛ kpalɛ a, ɔnrɛmaa yɛnrɛva ɛya ndɛndɛ.\n^ ɛden. 6 Ɔda ali kɛ, Dwona liele ɛdenrɛdenrɛlɛ ne dole nu na ɔgyakyile kɛ ɔbava ɛya, ɔluakɛ Nyamenle maanle ɔhɛlɛle Baebolo buluku ne mɔɔ ye duma la zo la.\nEdwɛkɛ bie mɔɔ dole Devidi, belemgbunli wɔ Yizilayɛ la, kola boa wɔ mekɛ mɔɔ wɔva ɛya anzɛɛ bɛha wɔ ɛya la.\nFa nwa awie Fa nwa awie Duzu A Baebolo Ne Ka Ye Wɔ Ɛyavalɛ Nwo A?\nijwbq edwɛkɛ 152


Agɔnwolɛvalɛ Anzɛɛ Ɛhulolɛ?—Foa 2 | Mgbavolɛ Nee Mbɛlɛra Biza Kɛ\nKENGA YE WƆ Afrikaans Albanian Amharic Arabic Arabic (Lebanon) Argentina Mumule Aneɛ Armenian Azerbaijani Azerbaijani (Cyrillic) Brazil Mumule Aneɛ Bulgarian Cebuano Chichewa Chin (Hakha) Chinese Cantonese (Simplified) Chinese Cantonese (Traditional) Chinese Mandarin (Simplified) Chinese Mandarin (Traditional) Chitonga Croatian Czech Danish Dutch English Estonian Finnish French Georgian German Giliki Haitian Creole Hausa Hibulu Hiligaynon Hindi Hindi (Roman) Hungarian Iban Icelandic Iloko Indonesian Italian Japanese Kazakh Kazakh (Arabic) Kikaonde Kiluba Kinyarwanda Kirghiz Kirundi Korean Lingala Lithuanian Macedonian Malagasy Malay Malayalam Maltese Myanmar Nepali Norwegian Nzema Oromo Pangasinan Papiamento (Curaçao) Persian Polish Portuguese (Brazil) Portuguese (European) Punjabi Punjabi (Roman) Romanian Russian Samoan Sango Serbian (Cyrillic) Serbian (Roman) Setswana Shona Sinhala Slovak Slovenian Spanish Swahili Swedish Tagalog Tatar Telugu Tetun Dili Thai Tigrinya Tiv Turkish Turkmen Ukrainian Uzbek Uzbek (Roman) Vietnamese Xhosa Yoruba Zulu\nSaa ɛ gɔnwo bie kulo kɛ ɔ nee wɔ tendɛ a, ɛnyia mekɛ ɛmaa ye. Yɛɛ kenlensa ye, ɛ nee ɛ gɔnwo ko bie tendɛ dɔɔnwo kpalɛ. Ngyegyelɛ ne a le kɛ, ɛ nee ye bɛ awodeɛ ɛnle ko. Noko ɛka ɛkile ɛ nwo kɛ, ‘yɛle agɔnwolɛma ala,’ ɛnyia adwenle kɛ kɛ ɔdaye noko ɔte nganeɛ la ɛne. Asoo ɔwɔ kɛ ɛmaa ɛhye gyegye wɔ ɔ?\nMɔɔ bahola azi\nNvonleɛ ɛnle nwo kɛ ɛbava awie mɔɔ asolo ye awodeɛ la agɔnwolɛ. Noko saa ɛ nee ahenle bɛ agɔnwolɛvalɛ ne yɛ kyengye ɛ? Ɔbaye ye zɔhane a, ɛbamaa yeanyia adwenle kɛ bɛ nee agɔnwolɛma ala.\nAsoo adwenle ɛhye a ɛkulo kɛ ahenle nyia a? Suzu ninyɛne mɔɔ kola fa ɛhye ba la bie mɔ anwo, bie bɔbɔ a wɔadwenle ɛtɛbale zo.\nƐnyianle mekɛ dɔɔnwo ɛmaanle ye.\n“Ɛnrɛhola ɛnrɛhomo awie nganeɛdelɛ zo ɛnrɛmaa ye noko ɔnle kɛ ɛmaa ɔyɛ kpole. Bie ɛ nee ahenle badendɛ dahuu na wɔanyia adwenle kɛ bɛle agɔnwolɛma ala.”—Sierra.\nƐhilele kɛ ɛlɛ mekɛ dɔɔnwo ɛmaa ye.\n“Tɛ medame a menlimoale menvale edwɛkɛ menwanle kakula raalɛ ne a, noko ɔfa biala ɔba a mefa bie mekɔ. Nzinlii ɛnee ɔyɛ se kɛ mebamaa yeade ɔ bo kɛ yɛle agɔnwolɛma ala.”—Richard.\nƐmaanle ɔdele nganeɛ kɛ ɛlɛ mekɛ ɛmaa ye.\n“Bie mɔ dwenle kɛ anyezolilɛ le nwɔhoa debie. Bɛfa awie mɔ nganeɛdelɛ bɛdi nwɔhoa mɔɔ bɛnlɛ agyalɛ nwo adwenle biala a. Menwu ye kɛ ɔta ɔsi yɛɛ dahuu ɔboda awie mɔ.”—Tamara.\nNɔhalɛ edwɛkɛ: Ɛ nee awie tendɛ dahuu na ɛnyia mekɛ ɛmaa ye a ɔkile kɛ ɛkulo ye.\nƆboda ahenle ne.\nBaebolo ne ka kɛ: “Anyelazo kyɛ a, ɔyɛ anwobubulɛ.” (Mrɛlɛbulɛ 13:12) Saa awie ta fa ye nyɛleɛ kile kɛ ɔkulo wɔ a, anyelazo boni a ɔbamaa wɔanyia a?\n“Awie bahola ava koba ahye fɛlɛ mɔɔ ɔdaye a ɔngyakyi ye ɔmaa ɔngɔ yɛɛ ɔnye ye ɔnvi nzule ne anu. Zɔhane edwɛkɛ ne bie bahola azi nrenyia nee raalɛ agɔnwolɛvalɛ nu. Saa ɛtɛyɛle wɔ adwenle kɛ ɛ nee awie badu na wɔagya ye na ɛmaa ɔte nganeɛ zɔhane a ɛbamaa yeali nyane kpalɛ.”—Jessica.\nƆsɛkye wɔ duma kpalɛ ne.\nBaebolo ne ka kɛ: “Awie biala mmadwenle ɔ ngomekye ye boɛyɛlɛ nwo, na ɔdwenle ɔ gɔnwo mɔ noko ɛdeɛ nwo.” (Felepaema 2:4) Boni a ɛbaha ye wɔ awie mɔɔ ɔdwenle ɔ ngomekye boɛyɛlɛ nwo la anwo ɛ? Kɛzi nyɛleɛ ɛhye baha ye duma kpalɛ mɔɔ ɔlɛ la ɛ?\n“Mengulo kakula nrenyia mɔɔ nee ngakula mraalɛ di anyezo la. Yɛɛ anyezolilɛ maa ɔda ali kɛ saa ahenle gya bɔbɔ a ɔnrɛli nɔhalɛ. Anyezolilɛ kile kɛ ɛlɛfa awie nganeɛdelɛ wɔalielie ɛ nye la na ɛhye kile angomedi.”—Julia.\nNɔhalɛ edwɛkɛ: Menli mɔɔ maa awie mɔ nyia adwenle kɛ bɛkulo bɛ noko bɛtɛyɛle bɛ adwenle kɛ bɛgya bɛ la boda bɛ nwo nee awie mɔ.\nBaebolo ne ka kɛ, yɛ “mgbavolɛ ne mɔ kɛ ɛ mediema mrenya” yɛɛ “mbɛlɛra ne mɔ kɛ ɛ mediema mraalɛ wɔ adenle mɔɔ nuhua te la anu.” (1 Temɔte 5:1, 2) Saa ɛtie zɛhae folɛdulɛ ne a ɔbabɔ agɔnwolɛvalɛ mɔɔ ɛ nee menli mɔɔ asolo bɛ awodeɛ lɛ la anwo bane.\n“Saa megya a anrɛɛ me nee awie ahu ɛnrɛli anyezo. Kɛkala mɔɔ metɛgyale la, ɔle kpalɛ kɛ menea boɛ wɔ kɛzi me nee awie mɔɔ asolo ye awodeɛ la di la anwo.”—Leah.\nBaebolo ne ka kɛ: “Ɛdendɛlɛ so somasoma a, mɛladonlɛ ɛnli mgbanwo.” (Mrɛlɛbulɛ 10:19) Ngyinlazo mɔɔ wɔ nu la fale adawubɔlɛ, texting, fane dodo mɔɔ ɛ nee awie badendɛ nee edwɛkɛ mɔɔ bɛka la anwo.\n“Ɔnle kɛ ɛfa edwɛkɛ ɛnwa awie dahuu kyesɛ wɔyɛ wɔ adwenle kɛ ɛ nee ye badu na wɔagya ye.”—Brian.\nBaebolo ne ka kɛ: “Nrɛlɛbɛ ne mɔɔ vi anwuma lɔ la anwo te, mɔɔ lumua la ɛne.” (Gyemise 3:17) Ɛbahola wɔayɛ awie atuu mɔɔ adwenle biala ɛnle ɔ nzi a—anzɛɛ ɔbahola yeamaa ahenle anyia adwenle kɛ ɛkulo ye.\n“Saa me nee nrenyia ɛlɛbɔ adawu a, menea kɛ adawubɔlɛ ne fɛta na eza adenle la yɛ avinli.”—Maria.\nNɔhalɛ edwɛkɛ: Nea boɛ wɔ ngitanwo mɔɔ ɛ nee menli mɔɔ ɛ nee bɛ awodeɛ ɛnle ko di la anwo. Kakula bɛlɛra bie mɔɔ bɛfɛlɛ ye Jennifer la ka kɛ, “Agɔnwolɛma kpalɛ ɛnyianlɛ ɛnla aze yɛɛ ɔnle kɛ ɛminli bɛ ɔlua adwenle mɔɔ ɛndenrɛ mɔɔ ɛbamaa bɛanyia ye la azo.”\nTie edwɛkɛ mɔɔ awie mɔ ka la. Saa awie biza wɔ kɛ, “Ɛ nee asomasi ɛyɛ agyalɛ ngyehyɛleɛ ɔ?” a, ɔkile kɛ ɛ nee ye bɛ agɔnwolɛvalɛ ne ɛyɛ kyengye somaa.\nNea boɛ wɔ ɛ gɔnwo mɔ mɔɔ asolo bɛ awodeɛ la anwo. Ɛ nee awie mɔɔ asolo ye awodeɛ la mmatu dɔɔnwo.\nNea boɛ wɔ edwɛkɛ mɔɔ ɛfa ɛnwa la anwo—le kɛ fane dodo mɔɔ ɛfa ɛnwa, edwɛkɛ mɔɔ ɛfa ɛnwa nee mekɛ mɔɔ ɛfa ɛnwa la. Bɛlɛra bie mɔɔ bɛfɛlɛ ye Alyssa la ka kɛ, “Ɔnle kɛ ɛfa edwɛkɛ ɛnwa awie mɔɔ asolo ye awodeɛ la wɔ nɔɔzo.”\nMaa Ɛweɛne Ɛla Nwo\nKpondɛ debie mɔɔ baboa wɔ yeamaa wɔanwu ye kɛ ahenle anye die ɛ nwo anzɛɛ ɔkulo kɛ bɛyɛ agɔnwolɛ ala la.\nFa nwa awie Fa nwa awie Agɔnwolɛvalɛ Anzɛɛ Ɛhulolɛ?—Foa 2: Ɔle Nuhua Ne Boni?\nijwyp edwɛkɛ 56


Gyɛnɛsese 43 | Yintanɛte Zo Baebolo | Ewiade Fofolɛ Ngilebɛbo\nDwosefi amediema ne mɔ hɔle Yigyibiti bieko; bɛ nee Bɛngyaman (1-14)\nDwosefi yiale ɔ mediema ne mɔ bieko (15-23)\nDwosefi nee ɔ mediema ne mɔ dole ɛkponle (24-34)\n43 Akee ɛhɔne ne yɛle kpole wɔ azɛlɛ ne azo.+ 2 Ɔti mɔɔ bɛlile aleɛ mɔɔ bɛ nee ye vi Yigyibiti rale la bɛwiele la,+ bɛ papa zele bɛ kɛ: “Bɛzia bɛhɔdɔ aleɛ ekyi bɛrɛlɛ yɛ.” 3 Akee Dwuda zele ye kɛ: “Nrenyia ne bɔle yɛ kɔkɔ ɛsesebɛ kɛ, ‘Saa bɛ diema ne ɛmboka bɛ nwo a, bɛmmasia bɛba me nyunlu ɛke bieko.’+ 4 Saa ɛbamaa yɛ nee yɛ diema ne ahɔ a, yɛbahɔdɔ aleɛ yɛarɛlɛ wɔ. 5 Na saa ɛnrɛmaa yɛ nee ye ɛnrɛhɔ a, yemɔ yɛnrɛhɔ, ɔluakɛ nrenyia ne zele yɛ kɛ, ‘Saa bɛ diema ne ɛmboka bɛ nwo a, bɛmmasia bɛba me nyunlu ɛke bieko.’”+ 6 Na Yizilayɛ+ bizale bɛ kɛ: “Duzu ati a bɛhanle bɛhilele nrenyia ne kɛ bɛlɛ bɛ diema nrenyia bieko, na bɛva ngyegyelɛ ɛhye bɛra me nwo zo ɛ?” 7 Bɛbuale kɛ: “Nrenyia ne bizale yɛ nee yɛ mbusuafoɔ anwo edwɛkɛ fɔɔnwo kɛ, ‘Bɛ papa tɛte aze ɔ? Bɛlɛ bɛ diema nrenyia bieko ɔ?’ yɛɛ yɛhanle nɔhalɛ edwɛkɛ ɛhye yɛhilele ye a.+ Kɛ ɔkɛyɛ na yɛahola yɛanwu ye kɛ ɔbaha kɛ, ‘Bɛva bɛ diema nrenyia ne bɛrɛla’ ɛ?”+ 8 Dwuda zele ye papa Yizilayɛ kɛ: “Fa kakula ne maa me maa yɛhɔ,+ amaa yɛ nee ɛdawɔ yɛɛ yɛ mra adɛnla ngoane nu na yɛanwu.+ 9 Mebava me nwo meali agyinlanu meamaa ye.*+ Saa edwɛkɛ bie si a, biza me. Saa meanva ye meanzia meambɛlɛ wɔ a, ɛnee meyɛ ɛtane metia wɔ dahuu. 10 Saa yɛanzɛkye mekɛ a, anrɛɛ kɛkala yɛhɔ nehane yɛzia yɛra fane nwiɔ.” 11 Yemɔti bɛ papa Yizilayɛ zele bɛ kɛ: “Saa zɛhae ala a ɔwɔ kɛ ɔyɛ a, ɛnee bɛyɛ ɛhye: Bɛva azɛlɛ ne azo ninyɛne mgbalɛ ne mɔ bie bɛgua bɛ ahodoku ne mɔ anu, na bɛva bɛhɔmaa nrenyia ne kɛ ye ahyɛlɛdeɛ:+ balesam ekyi,+ wolɛ ekyi, labedenom, baka evuanlɛ nwo abonle,+ pesetakayo ma yɛɛ alemɔndo. 12 Bɛva ezukoa ne mɔnwo na eza bɛva ezukoa ne mɔɔ bɛzianenle ye bɛwulale bɛ ahodoku ne mɔ anu la bɛboka nwo.+ Bie a bɛ nye a vonle ye a. 13 Bɛva bɛ diema ne na bɛzia bɛhɔ nrenyia ne ɛkɛ. 14 Nyamenle Tumivolɛ Bedevinli ne ɛmaa nrenyia ne ɛze bɛ anwunvɔne, na ɔmaa ɔgyakyi bɛ diema ko ne nee Bɛngyaman. Na mame, saa ɔwɔ kɛ me mra ne mɔ fi me sa a, bɛbavi me sa ala!”+ 15 Ɔti mrenyia ne mɔ vale ahyɛlɛdeɛ ɛhye na bɛvale ezukoa ne mɔnwo na bɛvale Bɛngyaman noko. Akee bɛdɔle adenle zo bɛhɔle Yigyibiti na bɛhɔgyinlanle Dwosefi anyunlu bieko.+ 16 Mɔɔ Dwosefi nwunle kɛ Bɛngyaman boka bɛ nwo la, ɛkɛ ne ala ɔhanle ɔhilele nrenyia ne mɔɔ nea ye sua nu ɛkɛ ne la kɛ: “Fa mrenyia ɛhye mɔ kɔ sua nu, na ku nane to aleɛ, ɔluakɛ bɛ nee me bali aleɛ ewia ye.” 17 Ɛkɛ ne ala, nrenyia ne yɛle mɔɔ Dwosefi hanle la,+ na ɔvale bɛ ɔhɔle Dwosefi sua nu. 18 Noko mɔɔ bɛ nee mrenyia ne mɔ dwule Dwosefi sua nu ɛkɛ ne la, bɛ ahonle dule, na bɛhanle kɛ: “Ɛkenle ezukoa ne mɔɔ bɛzianenle ye bɛwulale yɛ ahodoku ne mɔ anu la ati a bɛva yɛ bɛra ɛke a. Kɛkala bɛbara yɛ nwo zo na bɛava yɛ bɛayɛ ngɛkɛlɛ na bɛava yɛ asoaso ne mɔ!”+ 19 Ɔti bɛhɔle nrenyia ne mɔɔ nea Dwosefi sua nu ɛkɛ ne la anwo ɛkɛ wɔ sua ne anlenkɛ ne anloa na bɛ nee ye dendɛle. 20 Bɛhanle kɛ: “Yɛmenle, yɛsɛlɛ wɔ! Yɛlimoale yɛradɔle aleɛ wɔ ɛke.+ 21 Noko mɔɔ yɛhɔdwule ɛleka mɔɔ yɛdie yɛ menle na yɛbukele ahodoku ne mɔ anu la, ɛnee yɛ nuhua ko biala ezukoa ne pɛpɛɛpɛ wɔ ye kodoku ne anloa.+ Ɔti yɛva yɛzia yɛra. 22 Yɛɛ yɛva ezukoa dɔɔnwo mɔɔ yɛfa yɛadɔ aleɛ la yɛra. Yɛnze ahenle mɔɔ vale yɛ ezukoa ne wulale yɛ ahodoku ne mɔ anu a.”+ 23 Akee nrenyia ne hanle kɛ: “Ɔle kpalɛ. Bɛmmasulo. Bɛ Nyamenle ne nee bɛ papa Nyamenle ne ɛva ezukoa ɛwulowula bɛ ahodoku ne mɔ anu. Me sa hanle bɛ ezukoa ne.” Ɛhye anzi ɔyele Semɛyɔn ɔvindele ɔrɛlɛle bɛ.+ 24 Akee nrenyia ne vale bɛ hɔle Dwosefi sua nu na ɔmaanle bɛ nzule bɛwowole bɛ gyakɛ anwo, na ɔmaanle bɛ asoaso ne mɔ aleɛ. 25 Na bɛboɔboale ahyɛlɛdeɛ ne+ mɔɔ bɛfa bɛamaa Dwosefi la anloa, ɔluakɛ bɛdele kɛ bɛbali debie wɔ ɛkɛ ne ewia ne.+ 26 Mɔɔ Dwosefi rale sua nu ɛkɛ ne la, bɛvale bɛ ahyɛlɛdeɛ ne bɛmaanle ye na bɛbutubutule bɛ nyunlu aze wɔ ɔ nyunlu ɛkɛ.+ 27 Ɛhye anzi ɔbizale bɛ akpɔkɛ nu na ɔbizale bɛ kɛ: “Bɛ papa ɛrelera ne mɔɔ bɛhanle ɔ nwo edwɛkɛ la te kpɔkɛ ɔ? Ɔtɛte aze ɔ?”+ 28 Na bɛhanle kɛ: “Wɔ sonvolɛ ne, mɔɔ le yɛ papa, te kpɔkɛ. Ɔtɛte aze.” Akee bɛbɔle bɛ ti aze na bɛbutubutule ɔ nyunlu aze.+ 29 Mɔɔ Dwosefi maanle ɔ nye zo na ɔnwunle ɔ diema Bɛngyaman, ye mame ara ne la,+ ɔhanle kɛ: “Ɛhye a le bɛ diema nrenyia ekyi ne mɔɔ bɛhanle ɔ nwo edwɛkɛ bɛhilele me la ɔ?”+ Ɔdoale zolɛ kɛ: “Me ra, Nyamenle ɛlo wɔ.” 30 Akee Dwosefi yɛle ye ndɛndɛ vindele kɛ ɔkakpondɛ ɛleka yeavea yeazu, ɔluakɛ ɔ diema ne ati ɛnee ɔngola ɔ nwo sɔ. Ɔti ɔhɔle ekpumgbunli bie anu na ɔhɔzunle.+ 31 Ɔwiele la, ɔwowole ɔ nyunlu na ɔvindele, akee ɔzɔle ɔ nwo na ɔhanle kɛ: “Bɛziezie aleɛ ne.” 32 Bɛzieziele ye aleɛ ɛdeɛ ngome, na bɛzieziele ɔ mediema ne mɔ ɛdeɛ ngome yɛɛ Yigyibitima mɔɔ boka ɔ nwo la lile bɛ ɛdeɛ ngome, ɔluakɛ Yigyibitima ne nee Hibuluma ne angola ambɔ nu anli aleɛ, ɔboalekɛ ɛhye le Yigyibitima kyibadeɛ.+ 33 Ɔ mediema ne mɔ dɛnlanle* ɔ nyunlu ɛkɛ, kɛ mɔɔ bɛ awolɛ nu gyinlabelɛ ne de la, ɔvi kpanyinli ne anwo zo+ kɔdwu ekyi ne anwo zo, na bɛvale azibɛnwo bɛnleɛnleanle bɛ nyunlu. 34 Ɔmaanle bɛvale ye ɛkponle ne azo aleɛ ne bie bɛhɔmaanle bɛ, noko aleɛ mɔɔ menli mɔɔ ɛha la amuala nyianle la, Bɛngyaman nyianle ye mɔnwo nnu.+ Ɔti bɛ nee ye lile na bɛnlonle too bɛ ko yile kpalɛ.\n^ Anzɛɛ “meawula awoba meamaa ye.”\n^ Hibulu aneɛ nu, “Bɛdɛnlanle.”


2 Timote 2 | Yintanɛte Zo Baebolo | Ewiade Fofolɛ Ngilebɛbo\nFa edwɛkɛ ne wula mrenyia nɔhavoma asa nu (1-7)\nNwu edwɛkpa ne anwo amaneɛ (8-13)\nKilehile Nyamenle edwɛkɛ ne kpalɛ (14-19)\nNriandi mgbavolɛ nu atiakunluwɔzo (20-22)\nKɛzi bɛ nee dwazotiama di la (23-26)\n2 Yemɔti, me ra, kɔ zo nyia tumi wɔ ɛlolɛ ne mɔɔ wɔ Kelaese Gyisɛse anu la anu; 2 na mɔɔ ɛdele ɛvile me ɛkɛ mɔɔ menli dɔɔnwo di nwolɛ daselɛ la, fa ɛhye mɔ wula mrenyia nɔhavoma asa anu, amaa bɛdabɛ noko bɛafɛta kɛ bɛkilehile awie mɔ. 3 Ɛdawɔ noko nwu amaneɛ ne bie kɛ ɛle Kelaese Gyisɛse sogyanli kpalɛ. 4 Awie biala mɔɔ ɛlɛyɛ sogya gyima la ɛnva ɔ nwo ɛnwulowula gualilɛ nu* amaa yeazɔ ahenle mɔɔ vale ye kɛ sogyanli la anye. 5 Na awie mɔɔ su ɛnriandilɛ* bɔbɔ la, bɛmmaa ye abotile kyesɛ ɔdi nwolɛ mɛla ne mɔ azo. 6 Ɛyazonlɛnli mɔɔ yɛ gyima ɛsesebɛ la a ɔwɔ kɛ dimoa di ye ɛya nu ma ne bie a. 7 Dwenle mɔɔ melɛka la anwo dahuu; Awulae bamaa wɔade ninyɛne kɔsɔɔti abo. 8 Kakye kɛ bɛdwazole Gyisɛse Kelaese bɛvile mowuamra anu, na ɛnee ɔle Devidi ara kɛ mɔɔ edwɛkpa ne mɔɔ meka la de la, 9 yemɔ anwo a melɛnwu amaneɛ na mela efiade kɛ ɛtanevolɛ la a. Noko bɛngola bɛnkyekye Nyamenle edwɛkɛ ne. 10 Ɛhye ati mekɔ zo mesi abotane wɔ debie biala anu wɔ bɛdabɛ mɔɔ bɛkpa bɛ la ati, amaa bɛdabɛ noko bɛalua Kelaese Gyisɛse anwo zo bɛanyia ngoane nee dahuu anyunlunyia. 11 Edwɛkɛ ɛhye le nɔhalɛ: Saa yɛ nee ye wule a, ɛnee yɛ nee ye badɛnla ngoane nu; 12 saa yɛkɔ zo yɛsi abotane a, yɛ nee ye bali belemgbunli; saa yɛkpo ye a, ɔdaye noko ɔbakpo yɛ; 13 saa yɛnli nɔhalɛ a, yemɔ ɔdi nɔhalɛ, ɔluakɛ ɔngola ɔmkpo ɔ nwo. 14 Kɔ zo kakye bɛ ɛhye mɔ, na kilehile bɛ* wɔ Nyamenle anyunlu kɛ bɛmmadi edwɛkɛ agbɔkɛ nwo butule, ɔle debie mɔɔ nvasoɛ biala ɛnle zo na ɔsɛkye* menli mɔɔ tie la adwenle. 15 Bɔ mɔdenle ɛsesebɛ fa ɛ nwo maa Nyamenle kɛ awie mɔɔ fɛta, gyimayɛvolɛ mɔɔ ɛnze ɛhwee nwo nyiane, na ɔkilehile nɔhalɛ edwɛkɛ ne kpalɛ la. 16 Na kpo edwɛkɛ mgbane mgbane mɔɔ ɔmmaa bɛmbu debie nwuanzanwuanza la, ɔluakɛ ɔbamaa bɛahɔ bɛ nyunlu wɔ ɛtaneyɛlɛ nu, 17 na bɛ edwɛkɛ ne badɛlɛ kɛ hanlɛ mɔɔ ɛdidi nwonane ne abo la. Haemɛneeyɛse nee Faelitɛse boka bɛ nwo. 18 Menli ɛhye mɔ ɛhwe bɛ nwo ɛvi nɔhalɛ ne anwo, bɛka kɛ ewudwazo ne ɛra dɛbadɛba, na bɛlɛsɛkye bie mɔ diedi. 19 Noko, Nyamenle adiabo ne gyi kpundii, na bɛhɛlɛ nwolɛ kɛ, “Gyihova* ze bɛdabɛ mɔɔ bɛle ye ɛdeɛ la,” yɛɛ, “Bɛmaa awie biala mɔɔ bɔ Gyihova* duma la ɛhwe ɔ nwo ɛvi ninyɛndane nwo.” 20 Wɔ sua kpole biala anu, tɛ mbuakɛ mɔɔ bɛvale nvutuke anzɛɛ dwɛtɛ fufule ngome a bɛyɛle la a wɔ nu a, emomu baka nee ndɛtɛlɛ ɛdeɛ noko wɔ nu, bie mɔ anwo hyia yɛɛ bie mɔ noko anwo ɛngyia. 21 Ɔti saa awie twe ɔ nwo fi mɔɔ anwo ɛngyia la anwo a, ɔbayɛ debie* mɔɔ anwo hyia, mɔɔ bɛde nwo, nwolɛ ɛra nvasoɛ ɛmaa ɔ menle, na bɛziezie ye bɛmaa gyima kpalɛ biala la. 22 Yemɔti nriandi mgbavolɛ nu atiakunluwɔzo, na ɛ nee bɛdabɛ mɔɔ bɛfa ahonle mɔɔ anu te bɛfɛlɛ Awulae la ɛli tenleneyɛlɛ, diedi, ɛlɔlɛ, nee anzodwolɛ nzi. 23 Bieko, kpo ngoaseasɛm nee edwɛkɛ mgbane mgbane nwo kpolerazulɛ, ɔluakɛ ɛze kɛ ɔfa butulelilɛ ɔba. 24 Na ɔnle kɛ Awulae akɛlɛ ko, ɔwɔ kɛ ɔyɛ bɛtɛɛ* ɔmaa menli kɔsɔɔti, ɔkola ɔkilehile, na ɔkomo ɔ nwo zo wɔ mekɛ mɔɔ bɛkɛyɛ ye ɛtane la, 25 ɔfa bɛtɛɛyɛlɛ ɔkilehile atuadelɛma. Bie a Nyamenle kɛmaa bɛkɛnlu bɛ nwo* na bɛkɛnyia nɔhalɛ ne anwo nɔhalɛ ndelebɛbo, 26 amaa bɛ nye ara bɛ nwo zo na bɛavi Abɔnsam ɛhane ne mɔɔ yehye bɛ wɔ nu kɛ bɛyɛ ye ɛhulolɛdeɛ la anu.\n^ Anzɛɛ ɔkola ɔkile, “ninyɛne mɔɔ bɛyɛ ye alehyenlɛ biala la anu.”\n^ Giliki aneɛ nu, “di nwɔhoa ngakyile.”\n^ Giliki aneɛ nu, “di bɛ daselɛ bɔkɔɔ.”\n^ Anzɛɛ “ɔkakyi.”\n^ Anzɛɛ “buakɛ.”\n^ Anzɛɛ “bɛkɛhakyi bɛ adwenle.”


Gyisɛse Diale Azule Nye | Ngakula Baebolo Ɛzukoalɛdeɛ\nGyisɛse Diale Azule Nye\nTɛ wuliravolɛma angomekye a Gyisɛse yɛle bɛ ayile na ɔdwazole mowuamra a, ɛnee eza ɔlɛ anwoma nee ezule nwo zo tumi. Mɔɔ Gyisɛse hɔyɛle asɔne wɔ boka bie azo wiele la, ɔnwunle kɛ ahumu bie ɛlɛtu Galeli Nyevile ne azo. Ɛnee ye ɛzoanvolɛ ne mɔ wɔ ɛlɛne ne anu na bɛlɛbɔ mɔdenle kɛ bɛka ɛlɛne ne bɛahɔ aze. Duzu a Gyisɛse yɛle a? Ɔdiale azule ne anye ɔhɔle bɛ nwo ɛkɛ. Mɔɔ ɛzoanvolɛma ne nwunle kɛ awie lua azule ne anye la, bɛ ahonle dule. Noko Gyisɛse hanle hilele bɛ kɛ: ‘Medame ɔ. Bɛmmasulo.’\nPita hanle kɛ: ‘Awulae, saa ɛdawɔ amgba a, ɛnee maa membɛla ɛ nwo ɛkɛ.’ Gyisɛse hanle hilele Pita kɛ: “Bɛla!” Ɛnee ahumu ne ɛlɛtu, noko Pita vi ɛlɛne ne anu dwule na ɔdiale azule ne anye ɔhɔle Gyisɛse anwo ɛkɛ. Noko mɔɔ Pita bikyele Gyisɛse la, ɔdole ɔ nye ɔnleanle ahumu ne na ye ahonle dule. Akee ɔbɔle ɔ bo kɛ ɔnoma. Ɔdeanle nu kɛ: “Awulae, die me!” Gyisɛse zɔle ɔ sa na ɔhanle kɛ: ‘Duzu ati a wɔ adwenle nu yɛle wɔ kesee ɛ? Wɔ diedi ne wɔ ni?’\nGyisɛse nee Pita vole ɛlɛne ne anu na ɛkɛ ne la ahumu ne gyinlanle. Ɛnea a kɛzi ɛzoanvolɛ ne mɔ dele nganeɛ ɛ? Bɛhanle kɛ: “Ɛle Nyamenle Ara amgba!”\nTɛ anwoma ɛhye angomekye a Gyisɛse maanle ɔgyinlanle a. Mekɛ fofolɛ mɔɔ ɛnee Gyisɛse nee ye ɛzoanvolɛma ne ɛlɛkɔ nyevile ne anzi lɔ la, ɔwolole ɔhɔle ɛlɛne ne anzi lɔ ɔhɔlale. Mekɛ mɔɔ ɛnee nafelɛ ɛva ye la, ahumu kpole bie dule. Azɛlɛkye ne bɔle nzule guale ɛlɛne ne anu. Ɛzoanvolɛma ne dunwuele Gyisɛse na bɛdeanle nu kɛ: ‘Kilehilevolɛ, yɛwu yɛwie. Boa yɛ!’ Gyisɛse dwazole na ɔzele nyevile ne kɛ: “Yɛ koonwu!” Ɛkɛ ne ala, ahumu ne nee nyevile ne guale dii. Gyisɛse bizale ɛzoanvolɛ ne mɔ kɛ: “Bɛnlɛ diedi ɔ?” Bɛhanle bɛhilele bɛ nwo kɛ: “Anwoma nee nyevile bɔbɔ tie ye.” Ɛzoanvolɛma ne nwunle kɛ saa bɛnyia Gyisɛse anu diedi bɔkɔɔ a, ɔnle kɛ bɛsulo debie biala.\n‘Medie medi kɛ mebanwu Gyihova kpalɛyɛlɛ ne, wɔ teasema azɛlɛ ne azo.’—Edwɛndolɛ 27:13\nKpuya: Duzu ati a Pita bɔle ɔ bo kɛ ɔnoma ɛ? Duzu a ɛzoanvolɛma ne zukoale vile Gyisɛse ɛkɛ a?\nMateyu 8:23-27; 14:23-34; Maake 4:35-41; 6:45-52; Luku 8:22-25; Dwɔn 6:16-21\nPita—Ɔlile Ɛzulolɛ Nee Adwenle Nu Keseeyɛlɛ Zo\nAdwenle nu keseeyɛlɛ kola sɛkye ninyɛne dɔɔnwo. Noko Pita lile ɛzulolɛ mɔɔ ɔlɛ nee kɛzi ye adwenle nu yɛ ye kesee kɛ ɔbadoa Gyisɛse la azo.\nFa nwa awie Fa nwa awie Gyisɛse Diale Azule Nye\nlfb ɛzukoalɛdeɛ 84 m. 196-197


Asoo Ɔwɔ Kɛ Yɛdi Ɛvoyia Ɔ? | Baebolo ne Kilehile\nAsoo Ɔwɔ Kɛ Yɛdi Ɛvoyia Ɔ?\nƐZONLENLƐ nu nee ewiade ye anu ɛvoyia ngakyile mɔɔ ɛlie duma wɔ ɛleka dɔɔnwo ɛnɛ la ɛnvi Baebolo ne anu. Ɛnee akee, nienwu a ɛvoyialilɛ ɛhye mɔ abo vi a? Saa ɛbahola wɔahɔ mbuluku ɛzielɛ ɛleka bie wɔahɔyɛ neɛnleanu a, anrɛɛ ɛbanwu edwɛkɛ ngakyile mɔɔ bɛha ye wɔ ɛvoyia ne mɔ mɔɔ bɛlie duma wɔ ɛleka mɔɔ ɛde la anwo a. Maa yɛnlea neazo bie mɔ.\nEaster. The Encyclopædia Britannica ne ka kɛ: “Debie biala ɛnle Ngyekyeleɛ Fofolɛ ne anu mɔɔ kile kɛ ɔwɔ kɛ bɛdi Easter a.” Kɛzi Easter bɔle ɔ bo ɛ? Ɔ bo vi awozonle ɛzonlenlɛ nu. Ɔwɔ nuhua kɛ bɛkile kɛ bɛdi ɛvoyia ɛhye bɛkakye Gyisɛse ewudwazo ne ɛdeɛ, noko ninyɛne mɔɔ kɔ zo wɔ mekɛ mɔɔ bɛlɛdi Easter la ɛngyi Baebolo ne azo.\nƐvolɛ Fofolɛ Ɛvoyialilɛ Ngakyile. Mekɛ mɔɔ bɛfa bɛdi Ɛvolɛ Fofolɛ ɛvoyia yɛɛ ninyɛne mɔɔ kɔ zolɛ wɔ mekɛ ɛhye anu la kakyi wɔ maanle biala anu. The World Book Encyclopedia ne ka ye wɔ ɛleka mɔɔ ɛvoyia ɛhye vi la anwo kɛ: “Wulomuma maanle kpanyinli Julius Caesar a vale January 1 ziele ɛkɛ wɔ 46 Y.M. kɛ Ɛvolɛ Fofolɛ Kenle a. Wulomuma vale kenle ɛhye ziele ɛkɛ manle Janus, bɛ anlenkɛ nloa neavolɛ nee ninyɛne mɔlebɛbo nyamenle ne. Bɛvale siane January bɛdonle Janus, mɔɔ ɛnee lɛ ɔ nyunlu nwiɔ—ko nea ɔ nyunlu yɛɛ ko nea ɔ nzi la.” Ɛhye ati Ɛvolɛ Fofolɛ ɛvoyialilɛ ngakyile ne mɔ vi awozonle ɛzonlenlɛ nu.\nValentine Kenle. The World Book Encyclopedia ne ka kɛ: “Bɛdi Valentine Kenle ne wɔ kenle mɔɔ bɛfa bɛkakye Keleseɛnema nwiɔ mɔɔ bɛfɛlɛ bɛ Valentine na bɛ diedi ti bɛhunle bɛ la. Noko ɔbayɛ kɛ ninyɛne mɔɔ bɛyɛ ye wɔ zɔhane kenle ne anu la . . . vi Wulomuma tete ɛvoyialilɛ bie mɔɔ bɛfɛlɛ ye Lupercalia mɔɔ ɛnee bɛdi ye wɔ February 15 la anu. Ɛnee bɛdi ɛvoyia ne bɛfa bɛyeyɛ Juno, mɔɔ ɔle Wulomuma mraalɛ nee agyalɛ bozonle raalɛ, yɛɛ Pan mɔɔ ɔle abɔdeɛ bozonle ne la.”\nƐvoyialilɛ Mɔɔ Ɛha. Yɛnrɛhola yɛnrɛha ɛvoyia mɔɔ bɛdi ye wɔ ewiade anu kɔsɔɔti la anwo edwɛkɛ. Noko akee, ɛvoyia mɔɔ bɛdi bɛfa bɛyeyɛ menli anzɛɛ fane mɔɔ menli a ɛhyehyɛ la ɛnzɔ Gyihova anye. (Gyɛlɛmaya 17:5-7; Gyima ne 10:25, 26) Kakye noko kɛ, ɛleka mɔɔ ɛzonlenlɛ nu ɛvoyialilɛ bie abo vi la a bahile kɛ ɔsɔ Nyamenle anye anzɛɛ ɔnzɔ ɔ nye a. (Ayezaya 52:11; Yekile 18:4) Baebolo ngyinlazo ne mɔ mɔɔ yɛhanle nwolɛ edwɛkɛ wɔ buluku ɛhye Tile 16 ne anu la baboa wɔ yeamaa wɔanwu kɛzi Nyamenle bu ewiade ɛvoyia bie mɔ mɔɔ ɛbali la.\nFa nwa awie Fa nwa awie Asoo Ɔwɔ Kɛ Yɛdi Ɛvoyia Ɔ?


Sɔɔlo—Yizilayɛ Belemgbunli Mɔɔ Lumua| Baebolo Nu Edwɛkɛ\nNEA kɛ Samoɛle ɛlɛwola nwole agua nrenya ne ati zo ɛ. Zɛhae yɛɛ ɛnee bɛyɛ bɛkile kɛ bɛkpa awie kɛ belemgbunli a. Gyihova a hanle hilele Samoɛle kɛ ɔwola nwole ne ɔgua Sɔɔlo ati zo a. Ɔle nwole titile bie mɔɔ bɔ evuanlɛ kpalɛ.\nSɔɔlo ɛnee suzu kɛ ɔnfɛta kɛ ɔkɛyɛ belemgbunli. Ɔzele Samoɛle kɛ: ‘Mevi Bɛngyaman abusua nu, Yizilayɛ abusua ekpunli ne anu mɔɔ ɔle ekyi kpalɛ a. Duzu ati a ɛse mebayɛ belemgbunli a?’ Gyihova kulo Sɔɔlo edwɛkɛ ɔluakɛ ɔnyɛ ɔ nwo kɛ asɛɛ ɔle sonla kpole mɔɔ ɔ nwo hyia somaa a. Ɛhye ati a Ɔkpale ye kɛ belemgbunli a.\nNoko Sɔɔlo ɛnle ehyianli anzɛɛ sonla ekyi. Ɔvi abusua mɔɔ bɛlɛ ezukoa la anu, na ɔle nrenya tendenle mɔɔ ɔ nwo yɛ fɛ kpalɛ. Ɔwale ɔtɛla awie biala mɔɔ wɔ Yizilayɛ la! Sɔɔlo anwo yɛ se kpalɛ, na eza ɔ nwo yɛ ndɛ wɔ ɛnriandilɛ nu. Menli ne anye liele kɛ Gyihova ɛkpa Sɔɔlo kɛ belemgbunli. Menli ne kɔsɔɔti deanle nuhua kɛ: ‘Belemgbunli ne ɛnyi ɛhyɛ!’\nYizilayɛ agbɔvolɛ anwo yɛ se kɛ bolɛ. Na bɛtɛgyegye Yizilayɛma kpalɛ. Bɛziele Sɔɔlo belemgbunli bɛwiele la, yeangyɛ fee yɛɛ Amɔnoma rale kɛ bɛ nee bɛ baho a. Sɔɔlo boɔboale ɛlɔnema dɔɔnwo anloa na ɔlile Amɔnoma ne mɔ anwo zo konim. Ɛhye manle menli ne anye liele belemgbunli Sɔɔlo anwo.\nMekɛ hɔle ɔ nyunlu la, Sɔɔlo lile Yizilayɛma anyunlu ɔmanle bɛlile konim dɔɔnwo wɔ bɛ agbɔvolɛ nwo zo. Ɛnee Sɔɔlo lɛ ralɛ nrenya akɛnrasesebɛ bie mɔɔ bɛfɛlɛ ye Dwɔnatan a. Na Dwɔnatan boale manle Yizilayɛ lile konim dɔɔnwo wɔ konle nu. Ɛnee Filisitiama ne tɛde Yizilayɛma agbɔvolɛ. Kenle ko Filisitiama dɔɔnwo rale kɛ bɛ nee Yizilayɛma baho.\nSamoɛle hanle hilele Sɔɔlo kɛ ɔhendɛ kɔdwu kɛ ɔbara na yeabɔ afɔle anzɛɛ yeava ahyɛlɛdeɛ yeamaa Gyihova. Noko Samoɛle hyɛle somaa. Sɔɔlo ɛnee sulo kɛ Filisitiama ne mɔ bava konle ne adoa bɛ, ɔti ɔdaye mumua ne ɔbɔle afɔle ne. Awieleɛ kolaa ne mɔɔ Samoɛle rale la ɔhanle ɔhilele Sɔɔlo kɛ yeyɛ anzosesebɛ. Samoɛle zele kɛ: ‘Gyihova bakpa awie fofolɛ amaa yeali Yizilayɛ anwo zo belemgbunli.’\nAmozii Sɔɔlo yɛle anzosesebɛ bieko. Yemɔti Samoɛle zele ye kɛ: ‘Ɔle kpalɛ kɛ ɛkɛdie Gyihova tɛla kɛ ɛkɛva boane mɔɔ ɛwie kye la ɛkɛmaa ye. Ɔluakɛ wɔandie Gyihova ane la ati, Gyihova ɛnrɛmaa ɛnrɛli Yizilayɛ azo belemgbunli bieko.’\nYɛkola yɛzukoa debie kpalɛ yɛfi ɛhye anu. Ɔkile kɛzi ɔhyia kɛ yɛtie Gyihova dahuu la. Eza yeanga ye zɔ, ɔkile kɛ sonla kpalɛ, kɛmɔ ɛnee Sɔɔlo de la, kola kakyi yɛ sonla ɛtane. Yɛngulo kɛ yɛkɛyɛ sonla ɛtane, ɔnle zɔ ɔ?\n1 Samoɛle tile 9 kɔdwu 11; 13:5-14; 14:47-52; 15:1-35; 2 Samoɛle 1:23.\nFa nwa awie Fa nwa awie Sɔɔlo—Yizilayɛ Belemgbunli Mɔɔ Lumua


Duzu Ati A Ɔwɔ Kɛ Meyɛ Asɔne A? | Mgbavolɛ Nee Mbɛlɛra Biza Kɛ\nKENGA YE WƆ Afrikaans Albanian Alur America Mumule Aneɛ Amharic Angola Mumule Aneɛ Arabic Arabic (Lebanon) Argentina Mumule Aneɛ Armenian Armenian (West) Assamese Australia Mumule Aneɛ Azerbaijani Baoule Bashkir Basque Bassa (Cameroon) Batak (Karo) Batak (Toba) Belize Kriol Bengali Biak Bicol Bislama Bolivia Mumule Aneɛ Brazil Mumule Aneɛ Britain Mumule Aneɛ Bulgarian Cambodian Catalan Cebuano Changana (Mozambique) Chavacano Chichewa Chile Mumule Aneɛ Chin (Hakha) Chinese Cantonese (Simplified) Chinese Cantonese (Traditional) Chinese Mandarin (Simplified) Chinese Mandarin (Traditional) Chitonga Chitonga (Malawi) Chitumbuka Chiyao Chol Chuvash Cibemba Colombia Mumule Aneɛ Croatian Cuba Mumule Aneɛ Czech Czech Mumule Aneɛ Dangme Danish Dari Dutch Ecuador Mumule Aneɛ Efik Emberá (Catío) Emberá (Chamí) English Estonian Ewe Fante Faroese Fijian Filipi Mumule Aneɛ Finnish Fon Frafra French French Mumule Aneɛ Ga Galician Georgian German German Mumule Aneɛ Giliki Greenlandic Guarani Guatemala Mumule Aneɛ Gujarati Gun Haitian Creole Hausa Hibulu Hiligaynon Hindi Hindi (Roman) Hiri Motu Honduras Mumule Aneɛ Huastec (San Luis Potosi) Hungarian Hunsrik Iban Ibanag Icelandic Igbo Iloko India Mumule Aneɛ Indonesia Mumule Aneɛ Indonesian Isoko Israel Mumule Aneɛ Italian Italy Mumule Aneɛ Japan Mumule Aneɛ Japanese Javanese Jula Kabardin-Cherkess Kabuverdianu Kachin Kalanga (Botswana) Kamba Kannada Karen (S'gaw) Kazakh Kazakh (Arabic) Kekchi Khakass Kikaonde Kikongo Kikuyu Kiluba Kimbundu Kinyarwanda Kirghiz Kirundi Kongo Korea Mumule Aneɛ Korean Kurdish Kurmanji (Caucasus) Kurdish Kurmanji (Cyrillic) Kwanyama Laotian Latvian Lingala Lithuanian Low German Luganda Lunda Luo Luvale Luxembourgish Macedonian Macua Malagasy Malawi Mumule Aneɛ Malay Malayalam Malaysia Mumule Aneɛ Maltese Mam Mambwe-Lungu Mapudungun Marathi Mari Mashi Mauritian Creole Maya Mexico Mumule Aneɛ Mingrelian Mixtec (Guerrero) Mizo Mongolian Myanmar Nahuatl (Central) Nahuatl (Guerrero) Nahuatl (Huasteca) Ndebele Ndebele (Zimbabwe) Nepali Ngangela Nicaragua Mumule Aneɛ Niuean Norwegian Nsenga (Zambia) Nzema Okpe Oromo Ossetian Otetela Pangasinan Papiamento (Aruba) Papiamento (Curaçao) Paraguay Mumule Aneɛ Persian Peru Mumule Aneɛ Pidgin (West Africa) Polish Polish Mumule Aneɛ Pomeranian Portuguese (Brazil) Portuguese (European) Punjabi Punjabi (Roman) Punjabi (Shahmukhi) Quebec Mumule Aneɛ Quechua (Ancash) Quechua (Ayacucho) Quechua (Bolivia) Quechua (Cuzco) Quechua (Huallaga Huánuco) Quiche Quichua (Chimborazo) Quichua (Imbabura) Quichua (Tena) Rapa Nui Rarotongan Romanian Romany (Argentina) Romany (Macedonia) Romany (Macedonia) Cyrillic Romany (Serbia) Romany (Vlax, Russia) Ronga Russia Mumule Aneɛ Russian Réunion Creole Samoan Sango Sepedi Sepulana Serbian (Cyrillic) Serbian (Roman) Sesotho (Lesotho) Sesotho (South Africa) Setswana Shona Silozi Sinhala Slovak Slovakia Mumule Aneɛ Slovenian Solomon Islands Pidgin South Africa Mumule Aneɛ Spain Mumule Aneɛ Spanish Sranantongo Sunda Swahili Swahili (Congo) Swati Sweden Mumule Aneɛ Swedish Tagalog Tahitian Tajiki Talian Tamil Tandroy Tankarana Tarascan Tatar Telugu Tetun Dili Thai Thai Mumule Aneɛ Ticuna Tigrinya Tiv Tojolabal Tongan Tshiluba Tsonga Turkish Turkmen Tuvaluan Twi Tzeltal Tzotzil Udmurt Ukrainian Umbundu Urdu Urhobo Uruund Uzbek Uzbek (Roman) Valencian Venda Venezuela Mumule Aneɛ Vietnamese Wallisian Waray-Waray Wayuunaiki Welsh Wolaita Xhosa Yoruba Zande Zapotec (Isthmus) Zapotec (Lachiguiri) Zulu\nNeɛnlea nu bie mɔɔ bɛyɛle la kile kɛ mgbavolɛ nee mbɛlɛra mɔɔ bɛwɔ America la anu ɛya ngyɛnu 80 yɛ asɔne noko, bɛ nuhua foa ko a yɛ ye dahuu a. Nɔhalɛ nu, bɛ nuhua bie mɔ dwenle nwo kɛ: ‘Asoo asɔneyɛlɛ le debie mɔɔ maa yɛ nwo tɔ yɛ ala anzɛɛ ɔyɛ ninyɛne gyɛne?’\nDuzu a le asɔneyɛlɛ?\nAsoo Nyamenle tie?\nDuzu a mebahola meayɛ nwolɛ asɔne a?\nAsɔneyɛlɛ le ngitanwo mɔɔ yɛ nee ninyɛne kɔsɔɔti Bɔvolɛ ne di a. Wɔmɔ dwenle mɔɔ ɛhye kile la anwo! Gyihova le kpole tɛla alesama wɔ adenle biala azo, noko “ɔ nee yɛ nuhua ko biala avinli anwa.” (Gyima ne 17:27) Nɔhalɛ nu ɛsalɛdolɛ mɔɔ yɛ anyelielɛ ɛhye wɔ Baebolo ne anu: “Bɛbikye Nyamenle, na ɔbabikye bɛ.”—Gyemise 4:8.\nKɛzi ɛbabikye Nyamenle ɛ?\nAsɔneyɛlɛ—ɛdua zo ɛtendɛ ɛkile Nyamenle.\nBaebolo ne ɛzukoalɛ—Nyamenle dua zo “tendɛ” kile wɔ.\nNdenle nwiɔ ɛhye azo mɔɔ bɛdua bɛdi adwelie—asɔneyɛlɛ nee Baebolo ne ɛzukoalɛ—baboa wɔ yeamaa ɛ nee Nyamenle anyia agɔnwolɛvalɛ mɔɔ anu mia la.\n“Gyihova mɔɔ ɛ nee ye tendɛ—Anwuma Anwumanli ne mɔɔ ɛ nee ye di adwelie la le nwolɛ adenle titili ko mɔɔ alesama bahola anyia a.”—Jeremy.\n“Gyihova mɔɔ meka me ahonle nu edwɛkɛ mekile ye wɔ asɔneyɛlɛ nu la maa mete nganeɛ kɛ mebikye ye kpalɛ.”—Miranda.\nSaa ɛdie Nyamenle ɛdi na ɛyɛ asɔne bɔbɔ a—ɔbahola yeayɛ se yeamaa wɔ kɛ ɛbalie wɔali kɛ amgba Nyamenle ɛlɛtie wɔ. Noko akee, Baebolo ne ka kɛ Gyihova le “asɔneyɛlɛ Tievolɛ.” (Edwɛndolɛ 65:2, New World Translation) Ɔka bɔbɔ kɛ ‘ɛvuandi wɔ adwenleadwenle muala ɛgua ɔ nwo zo.’ Duzu ati ɔ? ‘Ɔluakɛ ɔdwenle ɛ nwo.’—1 Pita 5:7.\nDwenle ɛhye anwo: Asoo ɛnyia mekɛ ɛ nee ɛ gɔnwo mɔ mɔɔ bɛbikye wɔ la tendɛ dahuu? Ɛbahola ɛ nee Nyamenle noko ayɛ zɔ. Ɛ nee ye ɛdendɛ dahuu wɔ asɔneyɛlɛ nu na fa ye duma Gyihova ne fɛlɛ ye. (Edwɛndolɛ 86:5-7; 88:9) Nɔhalɛ nu, Baebolo ne ka kɛ ‘ɛyɛ asɔne dahuu.’—1 Tɛsalonaekama 5:17.\n“Asɔneyɛlɛ le adwelie mɔɔ me nee me anwuma Selɛ ne di a, medua zo meka me ahonle nu edwɛkɛ mekile ye.”—Moises.\n“Meka me ahonle nu edwɛkɛ mekile Gyihova kɛ mɔɔ anrɛɛ mebaha meahile me mame anzɛɛ me gɔnwo bie mɔɔ bikye me la.”—Karen.\nBaebolo ne ka kɛ: “Wɔ debie biala anu bɛlua asɔneyɛlɛ nee modolɛ nee moyɛlɛ zo bɛva bɛ nzɛlɛlɛ bɛdo Nyamenle anyunlu.”—Felepaema 4:6.\nAsoo ɛhye kile kɛ nvonleɛ ɛnle nwo kɛ ɛbayɛ wɔ ngyegyelɛ ne anwo asɔne ɔ? Ɛhɛe! Nɔhalɛ nu, Baebolo ne ka kɛ: ‘Fa wɔ adesoa ne maa Gyihova, na ɔbazɔ wɔ nu.’—Edwɛndolɛ 55:22.\nNɔhalɛ nu, saa ɛlɛyɛ asɔne a, mmaka wɔ ngyegyelɛ ala anwo edwɛkɛ. Bɛlɛra bie mɔɔ bɛfɛlɛ ye Chantelle la ka kɛ, “Saa moalɛ ala a mesɛlɛ mefi Gyihova ɛkɛ a ɔnrɛmaa yɛ agɔnwolɛvalɛ ne anu ɛnrɛmia. Menwu ye kɛ ɔwɔ kɛ medimoa meyɛ Gyihova mo, yɛɛ ninyɛne mɔɔ ɔwɔ kɛ meda ye ase wɔ nwolɛ la yɛ dɔɔnwo kpalɛ.”\nDwenle ɛhye anwo: Ninyɛne boni mɔ a mebahola meayɛ nwolɛ mo a? Ɛbahola wɔadwenle ninyɛne nsa mɔɔ ɛbala Gyihova ase wɔ nwo ɛnɛ la ɔ?\n“Ninyɛne ngyikyi le kɛ felawɔse bɔbɔ bahola aha wɔ yeamaa wɔala Gyihova ase.”—Anita.\n“Dwenledwenle abɔdeɛ mɔɔ le ngɛnlɛma anzɛɛ Baebolo ngyɛnu bie mɔɔ ɛ nye die nwo la anwo na da Gyihova ase wɔ nwo.”—Brian.\n“Ninyɛne mɔɔ yɛka nwolɛ edwɛkɛ wɔ yɛ asɔneyɛlɛ nu la ɔwɔ kɛ yɛ dɔɔnwo kɛ nyevile na tɛ nzule ekyi bie. Gyihova kulo kɛ ɔboa yɛ, yɛɛ ɔnva nwo kɛ ɔze yɛ ngyianlɛdeɛ kolaa na yɛabiza ye la, yɛbahola yɛalua ninyɛne mɔɔ yɛka nwolɛ edwɛkɛ wɔ yɛ asɔneyɛlɛ nu la azo yɛahile kɛzi yɛlɛ anwodozo wɔ ye nu la.”—Moises.\n“Asɔneyɛlɛ le kɛ nyɛma bie mɔɔ Gyihova lɛ ye foa ko na medame noko melɛ ye foa ko la. Saa meka me ahonle nu edwɛkɛ a, ɔle kɛ asɛɛ melɛsɔ me nyɛma ɛdeɛ ne anu boɛ na Gyihova noko ɛlɛsɔ ye ɛdeɛ ne anu la, ɔmaa yɛ agɔnwolɛvalɛ ne anu yɛ se kpalɛ.”—Miranda.\n“Saa yɛannea boɛ a, yɛ asɔneyɛlɛ bayɛ ninyɛne mɔɔ yɛhyia nwo la angome. Noko saa yɛda Gyihova ase a ɔmaa yɛ nye sɔ ninyɛne dɔɔnwo mɔɔ yeyɛ yemaa yɛ la na ɔmmaa yɛndwenle yɛ ngomekye yɛ nwo.”—Jeremy.\n“Saa yɛda Gyihova ase fane dɔɔnwo a ɔmaa yɛ anyezɔlɛ yɛ kpole. Saa yɛda Gyihova ase wɔ yɛ asɔneyɛlɛ nu a, ɔboa yɛ ɔmaa yɛfa yɛ adwenle yɛsie nyilalɛ mɔɔ yɛnyia ye la azo na tɛ yɛ ngyegyelɛ zo.”—Shelby.\n1 Duzu Ati A Ɔwɔ Kɛ Yɛyɛ A?\nFa nwa awie Fa nwa awie Duzu Ati A Ɔwɔ Kɛ Meyɛ Asɔne A?\nijwyp edwɛkɛ 69


Ɛzɛdɔso 38 | Yintanɛte Zo Baebolo | Ewiade Fofolɛ Ngilebɛbo\nƐyelalɛ afɔlebɔlɛ afɔlemokyea ne (1-7)\nKɔbele kyɛnze kpole ne (8)\nAlienwo ɛkɛ (9-20)\nBɛyɛle ɛdanlɛsua ne anwo ninyɛne (21-31)\n38 Ɔvale akasea baka ɔyɛle ɛyelalɛ afɔlebɔlɛ afɔlemokyea ne. Ye tɛbanu nna ne amuala sɛ, ye tendenle le kubit* nnu, ye tɛtɛlɛ le kubit nnu yɛɛ ye anwumahɔlɛ le kubit nsa.+ 2 Akee ɔyɛle mɛne wɔ ye mgbɛnezo nna ne mɔ azo. Mɛne ne mɔ nee afɔlemokyea ne bɔle nu yɛle debie ko. Akee ɔholole kɔbele ɔguale afɔlemokyea ne anwo.+ 3 Akee ɔyɛle afɔlemokyea ne anwo ninyɛne ne amuala, bokiti ne mɔ, sofi ne mɔ, ahyɛnze, faka yɛɛ senlevalɛ ahyɛnze. Ɔvale kɔbele a ɔyɛle nwolɛ ninyɛne ne amuala a. 4 Eza ɔvale kɔbele ɔyɛle kɛlakɛlɛ ɔwulale afɔlemokyea ne anloa kɛba ne abo ɔmaanle ɔhɔdwule ye avinli. 5 Ɔyɛle ngɛba nna wɔ mgbɛnezo nna ne mɔ mɔɔ bikye kɔbele kɛlakɛlɛ ne la, amaa bɛava mbaka ne mɔ bɛawulowula nu. 6 Akee ɔvale akasea baka ɔzele mbaka ndenrɛndenra na ɔholole kɔbele ɔguale nwolɛ. 7 Ɔvale mbaka ne mɔ ɔwulowulale ngɛba ne mɔ mɔɔ wɔ afɔlemokyea ne tɛbanu ne mɔ la anu amaa bɛava bɛazoa. Ɔyɛle afɔlemokyea ne kɛ taboa ɛlɛka mɔɔ tokule la nu la. 8 Akee ɔvale kɔbele ɔyɛle kyɛnze kpole ne+ nee ɔ bo ne; ɔvale mraalɛ mɔɔ bɛhyehyɛ kɛ bɛyɛ gyima wɔ nyianu ɛdanlɛsua ne anuhɔlɛ ne la neanleɛ* ne mɔ a ɔyɛle a. 9 Akee ɔyɛle ɛdanlɛsua ne alienwo ne.+ Ɔvale mgbɛnudanlɛ mɔɔ bɛva lenen nyɛma kpalɛ bɛnwo la ɔhendanle ye nyiakɛ, ye tendenle le kubit 100.+ 10 Ye mpila ne mɔ le 20 yɛɛ ye kɔbele adiabo ne mɔ le 20, yɛɛ mpila ne mɔ nzosɔnu nee bɛ ngɛba ne mɔ le dwɛtɛ fufule. 11 Eza ɔyɛle sɔlɔ mgbɛnudanlɛ ne noko. Ye tendenle le kubit 100. Ye mpila 20 yɛɛ ye kɔbele adiabo 20. Mpila ne mɔ nzosɔnu nee bɛ ngɛba ne mɔ le dwɛtɛ fufule. 12 Adɔleɛ afoa nu mgbɛnudanlɛ ne le kubit 50. Ye mpila bulu yɛɛ ye adiabo bulu, yɛɛ bɛ mpila ne mɔ nzosɔnu nee bɛ ngɛba ne mɔ le dwɛtɛ fufule. 13 Alienwo ɛkɛ ne aduduleɛ afoa nu tɛtɛlɛ le kubit 50. 14 Ɔvale mgbɛnudanlɛ mɔɔ le kubit 15 la ɔhendanle ye foa ko, ye mpila nsa yɛɛ ye adiabo nsa. 15 Foa ko ne noko mɔɔ wɔ alienwo ɛkɛ ne anuhɔlɛ ne la mgbɛnudanlɛ ne le kubit 15, ye mpila nsa yɛɛ ye adiabo nsa. 16 Ɔvale lenen nyɛma kpalɛ ɔnwonle ɛdanlɛ ɔhendɛhendanle alienwo ɛkɛ ne amuala. 17 Ɔvale kɔbele a ɔyɛle mpila ne mɔ adiabo a; mpila ne mɔ nzosɔnu nee bɛ ngɛba ne mɔ le dwɛtɛ fufule, ɔholole dwɛtɛ fufule ɔguale bɛ ti zo, na ɔvale dwɛtɛ fufule ɔsosɔle alienwo ɛkɛ ne mpila ne mɔ amuala.+ 18 Bɛvale nyɛma buluwu, boane enrinli buluwu nee kɔkɔlɛ afonla, ɛdanlɛ kɔkɔlɛ nee lenen nyɛma kpalɛ bɛnwonle ɛdanlɛ* bɛhendanle alienwo anlenkɛ ne anyunlu. Ye tendenle le kubit 20 yɛɛ ye anwumahɔlɛ le kubit 5, ye anwumahɔlɛ nee ndanlɛ mɔɔ hendɛhenda alienwo ɛkɛ ne la sɛ.+ 19 Ye mpila nna ne nee ye adiabo nna ne mɔ le kɔbele. Bɛ nzosɔnu nee bɛ ngɛba ne mɔ le dwɛtɛ fufule, yɛɛ bɛholole dwɛtɛ fufule bɛguale bɛ ti zo. 20 Ɛdanlɛsua ne nee alienwo ɛkɛ ne adakola ne mɔ amuala le kɔbele.+ 21 Mosisi hanle kɛ bɛdia ninyɛne mɔɔ bɛvale bɛyɛle ɛdanlɛsua ne, mɔɔ le Daselɛlilɛ ɛdanlɛsua ne la.+ Livaema mɔɔ ɛsɔfo Aalɔn ara Yetamaa nea bɛ nwo zo la+ yɛle zɔhane gyima ne.+ 22 Hɛɛ ara Yulae ara Bɛzalɛle+ mɔɔ vi Dwuda abusua nu la yɛle debie biala mɔɔ Gyihova hanle hilele Mosisi la. 23 Ɛnee Ahesamake ara Oholeabe+ mɔɔ vi Dan abusua nu la boka ɔ nwo, ɔle dwinvolɛ mɔɔ ɔnwo ninyɛne nu yɛɛ ɔfa nyɛma buluwu, buluwu nee kɔkɔlɛ afonla, ɛdanlɛ kɔkɔlɛ nee lenen ɔnwo ninyɛne. 24 Nvutuke mɔɔ bɛvale bɛyɛle ɛleka nwuanzanwuanza ne gyima ne amuala nee nvutuke mɔɔ bɛvale bɛbɔle ehono afɔle ne la le ko,+ talɛnte* 29 yɛɛ hyikɛle* 730, kɛ mɔɔ bɛsuzu hyikɛle wɔ ɛleka nwuanzanwuanza ne la.* 25 Dwɛtɛ fufule mɔɔ menli mɔɔ bɛdianle bɛ vale rale la dodo le talɛnte 100 yɛɛ hyikɛle 1,775, kɛ mɔɔ bɛsuzu hyikɛle wɔ ɛleka nwuanzanwuanza ne la.* 26 Awie biala mɔɔ ɛli ɛvolɛ 20 mɔɔ kɔ+ mɔɔ bɛdianle ye la vale hyikɛle foa ko rale, kɛ mɔɔ bɛsuzu hyikɛle wɔ ɛleka nwuanzanwuanza ne la.* Menli mɔɔ bɛdianle bɛ la dodo le 603,550.+ 27 Bɛvale dwɛtɛ fufule talɛnte 100 bɛyɛle ɛleka nwuanzanwuanza ne nee mgbɛnudanlɛ ne adiabo ne mɔ; adiabo 100 le talɛnte 100, adiabo ko biala talɛnte ko.+ 28 Ɔvale hyikɛle 1,775 ne bie ɔyɛle mpila ne mɔ nzosɔnu na ɔholole bie ɔguale bɛ ti zo na ɔhanle bɛ ɔbɔle nwolɛ. 29 Ɛnee kɔbele afɔlebɔdeɛ* ne le talɛnte 70 yɛɛ hyikɛle 2,400. 30 Ɔvale ɛhye ɔyɛle nyianu ɛdanlɛsua ne anuhɔlɛ ne adiabo ne mɔ, kɔbele afɔlemokyea ne nee zolɛ kɔbele kɛlakɛlɛ ne, afɔlemokyea ne anwo ninyɛne kɔsɔɔti, 31 yɛɛ alienwo ɛkɛ ne adiabo ne mɔ, alienwo ɛkɛ ne anuhɔlɛ ne adiabo ne mɔ yɛɛ ɛdanlɛsua ne nee alienwo ɛkɛ ne adakola ne mɔ amuala.+\n^ Ɛhye kile, mbulalɛ neanleɛ mɔɔ ta.\n^ Anzɛɛ “kɛ mɔɔ nwuanzanwuanza ɛkɛ ne hyikɛle ne de la.”\n^ Anzɛɛ “ehono afɔlebɔdeɛ.”


Ɛzinzalɛ Arane | July 2015\nKENGA YE WƆ Afrikaans Albanian Amharic Arabic Armenian Aymara Bashkir Bengali Bicol Bislama Bulgarian Catalan Cebuano Chichewa Chinese Cantonese (Traditional) Chinese Mandarin (Simplified) Chinese Mandarin (Traditional) Chitonga Chitumbuka Cibemba Croatian Czech Danish Drehu Dutch Efik English Estonian Fijian Finnish French Ga Garifuna Georgian German Giliki Guarani Gujarati Gun Haitian Creole Hausa Hibulu Hiligaynon Hindi Hungarian Igbo Iloko Indonesian Italian Japanese Kannada Karen (S'gaw) Kazakh Kikamba Kikaonde Kikongo Kikuyu Kiluba Kimbundu Kinyarwanda Kirghiz Kiribati Kirundi Kisonge Kongo Korean Latvian Lingala Lithuanian Luganda Luo Luvale Macedonian Malagasy Malay Malayalam Mambwe-Lungu Marathi Maya Mixe (North Central) Mizo Myanmar Nahuatl (Central) Nahuatl (Northern Puebla) Ngabere Norwegian Nyaneka Nzema Ossetian Otetela Pangasinan Papiamento (Aruba) Papiamento (Curaçao) Polish Portuguese (Brazil) Punjabi Quechua (Bolivia) Romanian Russian Sango Sepedi Serbian (Cyrillic) Serbian (Roman) Sesotho (Lesotho) Setswana Shona Silozi Sinhala Slovak Slovenian Spanish Sranantongo Swahili Swahili (Congo) Swedish Tagalog Tamil Tatar Telugu Thai Tigrinya Tiv Tok Pisin Totonac Tshiluba Tsonga Turkish Tuvaluan Twi Tzotzil Ukrainian Umbundu Urdu Uruund Vietnamese Wallisian Wolaita Xhosa Yoruba Zapotec (Isthmus) Zulu\nAsoo wɔgenga menli mɔɔ bɛye bɛ ayɛlɛ wɔ Baebolo ne anu la anwo edwɛkɛ na wɔha kɛ, ‘Menrɛhola menrɛyɛ kɛ bɛdabɛ!’ Bie a ɛbaha kɛ, ‘Nvonleɛ wɔ me nwo anzɛɛ menle tenlene, yɛɛ tɛ dahuu a meyɛ mɔɔ le kpalɛ a.’\nƐnee Dwobu anwo “ɛnlɛ dɛne biala yɛɛ ɔle sonla fɔɔnwo.”—Dwobu 1:1\nBɛha tete selɛ Dwobu anwo edwɛkɛ kɛ ɔ nwo “ɛnlɛ dɛne biala yɛɛ ɔle sonla fɔɔnwo.” (Dwobu 1:1) Bɛvɛlɛle Lɔɔto kɛ ɔle “sonlakpalɛ.” (2 Pita 2:8) Bɛha Devidi anwo edwɛkɛ kɛ ɔyɛ “mɔɔ sɔ” Nyamenle anye. (1 Arelemgbunli 14:8) Noko akee, bɛmaa yɛzuzu Baebolo nu menli ɛhye mɔ anwo. Yɛbanwu kɛ (1) bɛyɛle ɛtane, (2) yɛbahola yɛazukoa debie yɛavi bɛ neazo ne anu, yɛɛ (3) alesama mɔɔ ɛnli munli la bahola azɔ Nyamenle anye.\n“[Nyamenle] liele Lɔɔto mɔɔ le sonlakpalɛ na menli kpamgbanvolɛma ne vale bɛ adwɔmanebɔlɛ gyegyele ye la.”—2 Pita 2:7\nDwobu yiale ngyegyelɛ dɔɔnwo mɔɔ ɛnle kpalɛ a. Ɔnyianle adwenle mɔɔ ɛndenrɛ, na ɔhanle kɛ saa ɔnyianle Nyamenle anu diedi anzɛɛ yeannyia bɔbɔ a tɛ Ye edwɛkɛ ɔ. (Dwobu 9:20-22) Ɛnee Dwobu bu ɔ nwo tenlene somaa, yemɔti wɔ menli nye zo ɛnee ɔlɛkile kɛ ɔle tenlene ɔtɛla Nyamenle.—Dwobu 32:1, 2; 35:1, 2.\nLɔɔto hwehwenle ɔ bo aze kɛ ɔbazi kpɔkɛ kpalɛ. Menli mɔɔ wɔ Sodɔm nee Gomɔla la ɛbɛlatane ne gyegyele ye kpalɛ, ‘ye ɛbolɛ te’ bɔbɔ wɔ bɛ ninyɛndane ne anwo. (2 Pita 2:8) Nyamenle hanle kɛ ɔsɛkye ɛtanevolɛma mɔɔ wɔ sua ne azo la, na ɔmaanle Lɔɔto nee ye abusua ne nyianle adenle mɔɔ bamaa bɛanyia ngoane a. Bie a ɛbadwenle kɛ Lɔɔto mɔɔ ninyɛne ɛhye mɔ gyegye ye la a balimoa avi ɛkɛ a. Noko wɔ mekɛ ɛhye mɔɔ hyia la anu, ɔhwehwenle ɔ bo aze. Anwumabɔvolɛma mɔɔ bɛzoanle bɛ la zɔle ye nee ye abusua ne asa hɔle suakpole ne kandiba amaa bɛanyia ngoane.—Mɔlebɛbo 19:15, 16.\n‘Devidi lile nɔhalɛ maanle Nyamenle na ɔyɛle mɔɔ sɔ Nyamenle anye la.’—1 Arelemgbunli 14:8\nMekɛ bie Devidi angola ɔ nwo sɔ na ɔ nee nrenyia gyɛne aye zɛkyele agyalɛ. Mɔɔ ɛnle kpalɛ fee la, Devidi maanle bɛhunle raalɛ ne ahu amaa bɛannwu mɔɔ yeyɛ la. (2 Samoɛle, tile 11) Baebolo ne se, “[Gyihova] akunlu andwo nyɛleɛ” ne mɔɔ Devidi yɛle la anwo.—2 Samoɛle 11:27.\nDwobu, Lɔɔto nee Devidi yɛle ɛtane, bie mɔ ɛdeɛ ne le ɛtane kpole. Noko kɛmɔ yɛbanwu ye la, bɛvile bɛ ahonle nu bɛyɛle tieyɛ na bɛzonlenle Nyamenle. Bɛvile bɛ ɛhulolɛ nu bɛmaanle ɔlale ali kɛ bɛanyɛ ye boɛ na bɛyɛle nzenzaleɛ mɔɔ hyia la. Ɛhye ati, Nyamenle maanle bɛnyianle ɔ nyunlu ɛlolɛ, na Baebolo ne ka bɛ nwo edwɛkɛ kɛ bɛle nɔhavoma.\nDUZU A YƐKOLA YƐSUKOA YƐFI NU A?\nYɛnli munli, yemɔti yɛkola yɛyɛ ɛtane. (Wulomuma 3:23) Noko saa yɛfo a, ɔwɔ kɛ yɛmaa ɔda ali kɛ yɛanyɛ ye boɛ na yɛbɔ mɔdenle yɛyɛ mɔɔ tenrɛ.\nKɛzi Dwobu, Lɔɔto nee Devidi bɔle mɔdenle yɛle mɔɔ tenrɛ la ɛ? Nɔhalɛ nu, ɛnee Dwobu di nɔhalɛ. Mɔɔ Nyamenle nee Dwobu zuzule ninyɛne nwo la, ɔhakyile ye adwenle na ɔnlunle ɔ nwo wɔ mɔɔ ɔhanle la anwo. (Dwobu 42:6) Kɛzi Lɔɔto bu menli mɔɔ wɔ Sodɔm nee Gomɔla ɛbɛlatane ne la nee Nyamenle ngyinlazo yia bɔkɔɔ. Ye debie mɔɔ yeanyɛ ye ndɛndɛ la a ɛnee le ngyegyelɛ a. Awieleɛ kolaa ne, ɔvile sua ne mɔɔ bɛlɛba bɛazɛkye ye la azo na Nyamenle ndeanlɛ ne ammaa ɔ nwo zo. Ɔyɛle tieyɛ mɔɔ yeannea ninyɛne mɔɔ yegyakyi bɛ wɔ ɔ nzi la. Devidi yɛle ɛtane kpole kɛ yeanli Nyamenle mɛla ne azo la ɛdeɛ, noko ɔvile ahonle nu ɔnlunle ɔ nwo na ɔzɛlɛle kɛ Gyihova ɛnwu ye anwunvɔne.—Edwɛndolɛ 51.\nAdwenle kpalɛ mɔɔ Nyamenle lɛ ye wɔ menli ɛhye mɔ anwo la nee mɔɔ ɔkulo kɛ alesama mɔɔ ɛnli munli yɛ la le ko. Nyamenle ze “kɛ yɛsi yɛde la; ɔkakye kɛ yɛle ndɛtɛlɛ ala.” (Edwɛndolɛ 103:14) Yemɔti, saa Nyamenle ze kɛ yɛbahola yɛayɛ ɛtane a, ɛnee duzu a ɔkulo kɛ yɛyɛ a?\nNyamenle ze “kɛ yɛsi yɛde la; ɔkakye kɛ yɛle ndɛtɛlɛ ala.”—Edwɛndolɛ 103:14\nKƐZI ALESAMA MƆƆ ƐNLI MUNLI LA BAHOLA AZƆ NYAMENLE ANYE Ɛ?\nFolɛ mɔɔ Devidi dule ɔ ra Sɔlɔmɔn la maa yɛnwu debie titili mɔɔ yɛyɛ a yɛbazɔ Nyamenle anye la. “Me ra, mese wɔ kɛ, die ɛ ze Nyamenle ne to nu na fa wɔ ahonle muala nee adwenle mɔɔ di munli la sonle ye.” (1 Edwɛkɛsisilɛ 28:9) Ahonle muala a le duzu? Yemɔ a le ahonle mɔɔ kulo Nyamenle na ɔkulo kɛ ɔnwu ye na ɔyɛ ye ɛhulolɛdeɛ la. Tɛ ahonle mɔɔ di munli la ɔ, emomu ahonle mɔɔ kulo kɛ fa tieyɛ sonle Nyamenle na ɔkulo kɛ bɛtenrɛ ye la. Nyamenle anwo ɛlɔlɛ nee ɛhulolɛ mɔɔ bɛlɛ kɛ bɛyɛ tieyɛ la a maanle Nyamenle bule Dwobu kɛ ɔ nwo “ɛnlɛ dɛne biala,” Lɔɔto kɛ ɔle “sonlakpalɛ,” yɛɛ Devidi kɛ ɔyɛ “mɔɔ sɔ” Nyamenle anye la a. Bɛyɛle ɛtane ɛdeɛ, noko bɛholale bɛzɔle Nyamenle anye.\nAhonle muala a le ahonle mɔɔ kulo Nyamenle na ɔlɛ ɛhulolɛ kɛ ɔbava tieyɛ yeazonle ye la\nSaa yɛlɛ nzuzulɛ ɛtane mɔɔ yɛ kunlu anu a anrɛɛ yeamba yɛ adwenle nu, anzɛɛ yɛka edwɛkɛ mɔɔ yɛ anyiemgba, anzɛɛ yɛyɛ debie na nzinlii yɛnwu kɛ ɔnle kpalɛ a, bɛmaa yɛhakye neazo ne mɔɔ yɛzuzu nwolɛ la. Nyamenle ze kɛ tɛ mekɛ ɛhye anu a yɛbali munli a. Noko, ɔkulo kɛ yɛkulo ye na yɛbɔ mɔdenle yɛyɛ tieyɛ. Saa yɛfi ahonle muala anu yɛyɛ ɛhye a, yɛbahola yɛnyia anwodozo kɛ yɛbazɔ Nyamenle anye.\nKɛ Ɔkɛyɛ Na Wɔayɛ Nyamenle Agɔnwo Ɛ?\nƐbahola wɔabɔ ɛbɛla mɔɔ sɔ Gyihova anye. Nɔhalɛ nu, ɛbahola wɔayɛ ɔ gɔnwo.\nEDWƐKƐ TITILI Adwenleadwenle Ɛbu Zo!\nEDWƐKƐ TITILI Ezukoa Nwo Adwenleadwenle\nEDWƐKƐ TITILI Abusua Nu Adwenleadwenle\nEDWƐKƐ TITILI Esiane Nwo Adwenleadwenle\nBAEBOLO NE KAKYI SONLA Ɛnee Me Ɛbɛlabɔlɛ Ne Ɛlɛsɛkye Bɔkɔɔ\nEdwɛkɛ ne Mbuluku mɔɔ ɛtwe la anwo edwɛkɛ ƐZINZALƐ ARANE July 2015 | Kɛzi Bɛgyinla Adwenleadwenle Nloa La\nJuly 2015 | Kɛzi Bɛgyinla Adwenleadwenle Nloa La\nƐZINZALƐ ARANE July 2015 | Kɛzi Bɛgyinla Adwenleadwenle Nloa La


Asoo Baebolo Ne Ɛkpa Nwo? Abɔdeɛ Nwo Nrɛlɛbɛ, Ayileyɛlɛ, Yɛɛ Baebolo Ne\nKENGA YE WƆ Acholi Afrikaans Albanian America Mumule Aneɛ Amharic Arabic Argentina Mumule Aneɛ Armenian Armenian (West) Aukan Australia Mumule Aneɛ Aymara Azerbaijani Azerbaijani (Cyrillic) Baoule Bashkir Bassa (Cameroon) Batak (Karo) Batak (Toba) Biak Bicol Bislama Boulou Brazil Mumule Aneɛ Bulgarian Cambodian Catalan Cebuano Chichewa Chin (Hakha) Chinese Cantonese (Simplified) Chinese Cantonese (Traditional) Chinese Mandarin (Simplified) Chinese Mandarin (Traditional) Chitonga Chitonga (Malawi) Chitumbuka Chiyao Chokwe Chol Chuukese Chuvash Cibemba Cinyanja Colombia Mumule Aneɛ Croatian Czech Dangme Danish Digor Drehu Dutch Efik English Estonian Ewe Fijian Finnish Finnish Mumule Aneɛ Fon French Ga Garifuna Georgian German German Mumule Aneɛ Giliki Greenlandic Guarani Gun Haitian Creole Hausa Herero Hibulu Hiligaynon Hindi Hiri Motu Hmong (White) Hungarian Hungary Mumule Aneɛ Iban Ibanag Icelandic Igbo Iloko Indonesian Isoko Italian Italy Mumule Aneɛ Japan Mumule Aneɛ Japanese Javanese Kabiye Kamba Kannada Karen (S'gaw) Kazakh Kikaonde Kikongo Kikuyu Kiluba Kimbundu Kinyarwanda Kirghiz Kiribati Kirundi Kisonge Kongo Korea Mumule Aneɛ Korean Kurdish Kurmanji (Caucasus) Kurdish Kurmanji (Cyrillic) Kwangali Kwanyama Latvian Lhukonzo Lingala Lithuanian Lomwe Luganda Lunda Luo Luvale Macedonian Malagasy Malay Malayalam Maltese Mam Mambwe-Lungu Mapudungun Marshallese Mauritian Creole Maya Mazatec (Huautla) Mbunda Mexico Mumule Aneɛ Mizo Mongolian Moore Myanmar Nahuatl (Central) Nahuatl (Guerrero) Nahuatl (Huasteca) Nahuatl (Northern Puebla) Ndebele Ndebele (Zimbabwe) Ndonga Nepali Ngangela Nias Niuean Norwegian Nyaneka Nzema Oromo Ossetian Otetela Pangasinan Papiamento (Aruba) Papiamento (Curaçao) Persian Polish Polish Mumule Aneɛ Ponapean Portuguese (Brazil) Portuguese (European) Punjabi Quebec Mumule Aneɛ Quechua (Ancash) Quechua (Ayacucho) Quechua (Bolivia) Quechua (Cuzco) Quichua (Chimborazo) Quichua (Imbabura) Rarotongan Romanian Ronga Runyankore Russian Rutoro Samoan Sango Saramaccan Sepedi Sepulana Serbian (Cyrillic) Serbian (Roman) Sesotho (Lesotho) Sesotho (South Africa) Setswana Seychelles Creole Shona Sidama Silozi Sinhala Slovak Slovakia Mumule Aneɛ Slovenian Solomon Islands Pidgin Spain Mumule Aneɛ Spanish Sranantongo Swahili Swahili (Congo) Swati Swedish Tagalog Tahitian Tajiki Tamil Tatar Telugu Tetun Dili Thai Tigrinya Tiv Tlapanec Tojolabal Tok Pisin Tongan Totonac Tshiluba Tshwa Tsonga Turkish Tuvaluan Twi Tzeltal Tzotzil Ukrainian Umbundu Urhobo Uruund Uzbek Venda Venezuela Mumule Aneɛ Vietnamese Wallisian Waray-Waray Wayuunaiki Wolaita Xhosa Yoruba Zande Zapotec (Isthmus) Zapotec (Lachiguiri) Zulu\nABƆDEƐ NWO NRƐLƐBƐ\nBAEBOLO NE ƐNLE ABƆDEƐ NWO NRƐLƐBƐ BULUKU, NOKO ABƆDEƐ NWO EDWƐKƐ BIE MƆ WƆ NU MƆƆ ƆHANLE NA NZINLII BƐANWU YE A. SUZU NEAZO EKYI ANWO.\nAsoo anwuma nee aze lɛ ye mɔlebɛbo ɔ?\nMekɛ bie mɔɔ ɛze ɛhɔ la abɔdeɛ nwo nrɛlɛbɛvoma bie mɔ dele nganeɛ kɛ mualɛ ne le kyɛkyɛ. Ɛnɛ bɛ muala bɛdie bɛto nu kɛ ɛnee ɔlɛ ye mɔlebɛbo. Ɛnee Baebolo ne ɛha ɛdo ɛkɛ ne dɛbadɛba.—Mɔlebɛbo 1:1.\nKɛzi azɛlɛ ne de ɛ?\nWɔ tete ne, menli nyianle adwenle kɛ azɛlɛ ne le tɛtɛlɛ. Wɔ ɛvoya nnu K.Y.M. ye, Giliki abɔdeɛ nwo nrɛlɛbɛvolɛ bie hanle kɛ azɛlɛ ne le kutukpunli. Noko ɛnee Baebolo kɛlɛvolɛ Ayezaya ɛha azɛlɛ ne mɔɔ le “kutukpunli” la anwo edwɛkɛ ɛdo ɛkɛ ne dɛbadɛba wɔ ɛvoya mɔtwɛ K.Y.M. anu.—Ayezaya 40:22, NW.\nAsoo anwuma kola sɛkye?\nGiliki abɔdeɛ nwo nrɛlɛbɛvolɛ Aristotle, mɔɔ dɛnlanle aze wɔ ɛvoya mɔɔ tɔ zo nna K.Y.M. la, hilehilele kɛ ninyɛne mɔɔ wɔ azɛlɛ ye azo la ala a kola sɛkye a, na ninyɛne mɔɔ wɔ anwuma lɔ la ɛngakyi yɛɛ bɛngola bɛnzɛkye. Adwenle ɛhye dɛnlanle ɛkɛ wɔ ɛvoya dɔɔnwo anu. Noko wɔ ɛvoya 19 ne anu, abɔdeɛ nwo nrɛlɛbɛvoma vale adwenle fofolɛ bie mɔɔ kile kɛ, debie biala, saa anwuma o anzɛɛ azɛlɛ ye azo o, ɔbahola yeazɛkye la rale. Bɛfɛlɛ ye entropy. Abɔdeɛ nwo nrɛlɛbɛvoma mɔɔ boale maanle ngilehilelɛ ɛhye liele duma la anu ko a le Lord Kelvin. Ɔnwunle ye kɛ Baebolo ne ka anwuma nee aze anwo edwɛkɛ kɛ: “Bɛ muala bɛbatete kɛ adɛladeɛ.” (Edwɛndolɛ 102:25, 26) Ɛnee Kelvin die di kɛ Nyamenle bahola azi ninyɛne mɔɔ sɛkye la adenle amaa bɛanzɛkye Ye abɔdeɛ, ɛhye nee mɔɔ Baebolo ne kilehile la le ko.—Nolobɔvo ne 1:4.\nDuzu a sɔ pelanet ne mɔ mɔɔ yɛ azɛlɛ ne boka nwo la anu a?\nAristotle hilehilele kɛ pelanet ɛhye mɔ le kɛ bɔlo ko mɔɔ bɔlo dɔɔnwo veɛvea nu la, na azɛlɛ ne a wɔ bɛ muala bɛ avinli a. Ɔkadwu ɛvoya 18 Y.M. la, abɔdeɛ nwo mbɔlɔba bɔle ɔ bo nwunle kɛ ɔbahola yeara ye kɛ nwɔlɔra nee pelanet ne mɔ zinze mɔɔ debie biala ɛnlɛ nu a. Noko wɔ Dwobu buluku ne mɔɔ bɛhɛlɛle ye ɛvoya 15 K.Y.M. la anu, yɛkenga kɛ Bɔvolɛ ne “maa azɛlɛ ne sinze mɔɔ debie ɛnlɛ nu a.”—Dwobu 26:7.\nBAEBOLO NE ƐNLE AYILEYƐLƐ BULUKU NOKO NGYINLAZO BIE MƆ WƆ NU MƆƆ KƆ Ɔ NYUNLU WƆ AYILEYƐLƐ NU A.\nMenli mɔɔ ɛnde kpɔkɛ mɔɔ bɛye bɛ bɛfi menli avinli la.\nMosisi Mɛla ne maa yɛnwu kɛ ɛnee ɔwɔ kɛ bɛye menli mɔɔ kokobɛ ɛyɛ bɛ la bɛfi menli mɔɔ ɛha la anu. Kenle nsa ye ala mɔɔ ewulenzane bie dele kpondenle la yɛɛ dɔketama nwunle kɛ ɔwɔ kɛ bɛfa ngyinlazo ɛhye mɔɔ nwolɛ tɛkyia la bɛdi gyima a.—Sɛlɛvolɛma tile 13 yɛɛ 14.\nBɛ sa mɔɔ bɛwowo nwo wɔ mekɛ mɔɔ bɛkɛzɔ funli nu la.\nBadwu ɛvoya 19 ne awieleɛ, ɛnee dɔketama ta yɛ avunli nwo gyima mɔɔ saa bɛwie a, bɛnnrinzi bɛ sa anwo na bɛayɛ menli mɔɔ de aze la anwo gyima a. Zɔhane deɛ ne maanle menli dɔɔnwo wule. Noko Mosisi Mɛla ne hanle kɛ awie biala mɔɔ bazɔ funli nu la anwo ɛnde. Ɔhanle bɔbɔ kɛ bɛbia wɔ tɛnlabelɛ zɛhae mɔ anu. Kpɔkɛdelɛ zo nvasoɛ dɔɔnwo wɔ ɛzonlenlɛ nu deɛ ɛhye azo kpalɛ.—Ɛdianlɛ 19:11, 19.\nBɛ gyakɛ ɛzɔhonlɛ.\nƐvolɛ biala, ngakula mɔɔ bo mgbe foa la wu ɔlua ahunlundulɛ ti. Ninyɛne mɔɔ fa ɛhye mɔ ba la anu ko a le ebinli mɔɔ bɛgugua ye mgbane mgbane la. Mosisi Mɛla ne ka kɛ bɛkazɔho bɛ gyakɛ a ɔwɔ kɛ bɛfu kuma, bɛwie a, bɛdua ye amaa menli annwu ye.—Mɛla ne 23:13.\nMekɛ mɔɔ bɛfa bɛpɛ kakula mrenyiazo la.\nNyamenle Mɛla ne hanle kɛ ɔwɔ kɛ bɛpɛ kakula nrenyia mrenyiazo wɔ kenle mɔtwɛ ne azo. (Sɛlɛvolɛma 12:3) Bɛte ɔ bo kɛ saa ngakula mɔɔ bɔ zo mɔɔ bɛwo bɛ la nyia dapɛne mɔɔ kɔ la a, debie mɔɔ maa mogya pɛ la bɔ ɔ bo yɛ gyima wɔ bɛ nu. Wɔ Yizilayɛma mekɛ zo mɔɔ ayileyɛlɛ ɛtɛnyianle anyuhɔlɛ la, ɛnee saa bɛkendɛ bɛmaa dapɛne pɛ nu kolaa na bɛapɛ bɛ mrenyiazo a, ɔle banebɔlɛ.\nAbusuabɔlɛ mɔɔ wɔ nganeɛdelɛ nee nwonane nu kpɔkɛdelɛ avinli la.\nMbɔlɔba mɔɔ yɛ nyile nwo neɛnleanu yɛɛ abɔdeɛ nwo nrɛlɛbɛvoma ka kɛ nganeɛdelɛ kpalɛ le kɛ anyelielɛ, anyelazo, anyezɔlɛ yɛɛ ɛhulolɛ mɔɔ ɛbanyia ye kɛ ɛbava ɛtane wɔahyɛ la azo lɛ nvasoɛ dɔɔnwo. Baebolo ne ka kɛ: “Ɛzelekɛ le ayile kpalɛ, yɛɛ adwenleadwenle maa anwofofolɛ.”—Mrɛlɛbulɛ 17:22.\nFa nwa awie Fa nwa awie Yekpa Nwo Anzɛɛ Ɔka Na Nzinlii Bɛanwu Ye Ɔ?\nBaebolo Ne Ɛkpa Nwo Anzɛɛ Ɔka Na Nzinlii Bɛanwu Ye Ɔ?\nEdwɛkɛ ne Mbuluku mɔɔ ɛtwe la anwo edwɛkɛ ƐZINZALƐ ARANE Asoo Nvasoɛ Wɔ Baebolo Ne Azo Ɛnɛ Ɔ?\nFa nwa awie Fa nwa awie ƐZINZALƐ ARANE Asoo Nvasoɛ Wɔ Baebolo Ne Azo Ɛnɛ Ɔ?\nAsoo Nvasoɛ Wɔ Baebolo Ne Azo Ɛnɛ Ɔ?\nƐZINZALƐ ARANE Asoo Nvasoɛ Wɔ Baebolo Ne Azo Ɛnɛ Ɔ?


Dwɔn 9 | Yintanɛte Zo Baebolo | Ewiade Fofolɛ Ngilebɛbo\nGyɛnɛsese Ɛzɛdɔso Lɛvitikɔso Nɔmbɛse Ditilɔnomi Dwɔhyua Ndɛnebuavolɛma Wulutu 1 Samoɛle 2 Samoɛle 1 Arelemgbunli 2 Arelemgbunli 1 Edwɛkɛsisilɛ 2 Edwɛkɛsisilɛ Ɛzela Nihɛmaya Ɛseta Dwobu Edwɛne Mrɛlɛbulɛ Nolobɔvo Sɔlɔmɔn Edwɛne Ayezaya Gyɛlɛmaya Awolɛyelɛ Yizikeɛle Daneɛle Hozia Dwowɛle Emɔso Obadaya Dwona Maeka Nahum Habakɛke Zɛfanaya Hagae Zɛkalaya Malakae Mateyu Maake Luku Dwɔn Gyima ne Wulomuma 1 Kɔlentema 2 Kɔlentema Galeehyeama Ɛfɛsɛsema Felepaema Kɔlɔsaema 1 Tɛsalonaekama 2 Tɛsalonaekama 1 Timote 2 Timote Taetɛse Faelimɔn Hibuluma Gyemise 1 Pita 2 Pita 1 Dwɔn 2 Dwɔn 3 Dwɔn Dwuudu Yekile 1 2 3 4 5 6 7 8 9 10 11 12 13 14 15 16 17 18 19 20 21\nDwɔn Edwɛkpa 9:1-41\nGyisɛse yɛ anyenzinliravolɛ bie ayile (1-12)\nFalasiima bizebiza nrenyia ne kpuya (13-34)\nFalasiima le anyezinliravolɛma (35-41)\n9 Mɔɔ ɔlɛpɛ nu la, ɔnwunle nrenyia bie mɔɔ bɛwole ye anyenzinliravolɛ la. 2 Na ye ɛdoavolɛma ne bizale ye kɛ: “Relabae,+ nwane a yɛle ɛtane a, nrenyia ɛhye anzɛɛ ye awovolɛ ɔ, mɔɔ ɔti bɛwo ye anyenzinliravolɛ a?” 3 Gyisɛse buale kɛ: “Tɛ nrenyia ɛhye ɛtane anzɛɛ ye awovolɛ ɛtane a ɛmaa yeyɛ anyenzinliravolɛ a. Ɛhye ɛra ye zɔ amaa menli anwu Nyamenle gyima.+ 4 Alehyenlɛ ye wɔ ɛkɛ la, ɔwɔ kɛ yɛyɛ Mɔɔ zoanle me la gyima ne;+ aledwolɛ ɛlɛba mɔɔ awie biala ɛnrɛhola ɛnrɛyɛ gyima a. 5 Mekɛ tendenle ala mɔɔ mewɔ ewiade ye anu la, medame a mele ewiade wienyi ne a.”+ 6 Ɔhanle ɛhye la, ɔdole nyɛlɛ aze ɔvale ɔfɔtɔle ndɛtɛlɛ, na ɔvale ndɛtɛlɛ ne ɔhanle nrenyia ne anye+ 7 na ɔzele ye kɛ: “Kɔnrinzi ye wɔ Saelowam nzubula ne anu” (Saelowam abo kile “Ɛzoanlɛ”). Na ɔhɔnrinzinle, na mɔɔ ɔziale ɔrale la ɛnee ɔnwu debie.+ 8 Akee kpalɛ ne azo amra nee menli mɔɔ ɛnwu ye ɛlɛ kɛ ɔlɛsɛlɛzɛlɛ debie la bɔle ɔ bo hanle kɛ: “Asoo tɛ nrenyia ne mɔɔ tɛnla sɛlɛzɛlɛ la ɛne?” 9 Bie mɔ hanle kɛ: “Ɔdaye ɔ.” Bie mɔ noko hanle kɛ: “Kyɛkyɛ, ɔzɔho ye ala.” Nrenyia ne hanle kɛ: “Medame ɔ.” 10 Yemɔti bɛbizale ye kɛ: “Ɛnee kɛ ɔyɛle mɔɔ ɛ nye ne bukele ɛ?” 11 Ɔbuale kɛ: “Nrenyia ne mɔɔ bɛfɛlɛ ye Gyisɛse la fɔtɔle ndɛtɛlɛ vale hanle me nye na ɔzele me kɛ, ‘Kɔnrinzi ye wɔ Saelowam ne anu.’+ Yemɔti mengɔnrinzinle yɛɛ me nye ne bukele a.” 12 Bɛbizale ye kɛ: “Nrenyia zɔhane wɔ ni?” Ɔbuale kɛ: “Menze.” 13 Bɛvale nrenyia ne mɔɔ ɛnee ɔ nye ɛzi la bɛhɔle Falasiima ne ɛkɛ. 14 Ɔrale ye kɛ, kenle ne mɔɔ Gyisɛse fɔtɔle ndɛtɛlɛ ne na ɔbukele ɔ nye ne la+ le Ɛnwomenlelielɛ kenle.+ 15 Yemɔti Falasiima ne noko bɔle ɔ bo bizale nrenyia ne kɛzi ɔ nye ne bukele la. Ɔzele bɛ kɛ: “Ɔvale ndɛtɛlɛ ɔhanle me nye, na menrinzinle la yɛɛ menwunle debie a.” 16 Falasiima ne bie mɔ bɔle ɔ bo hanle kɛ: “Nrenyia ɛhye ɛnvi Nyamenle ɛkɛ ɔluakɛ ɔnli Ɛnwomenlelielɛ kenle ne azo.”+ Bie mɔ noko hanle kɛ: “Kɛ ɔkɛyɛ na awie mɔɔ le ɛtanevolɛ la ahola ayɛ nwanwane ninyɛne mɔɔ le zɛhae ɛ?”+ Yemɔti bɛ nuhua hyɛle nwiɔ.+ 17 Bɛbizale anyenzinliravolɛ ne bieko kɛ: “Kɛmɔ ɛdawɔ a ɔbukele ɛ nye la ati, duzu edwɛkɛ a ɛka ye wɔ ɔ nwo a?” Nrenyia ne hanle kɛ: “Ɔle ngapezonli.” 18 Noko ɛnee Dwuuma ne ɛnlie ɛnli kɛ ɔle anyenzinliravolɛ yɛɛ kɛkala ɔnwu debie a, yemɔti bɛvɛlɛle ye awovolɛ. 19 Na bɛbizale bɛ kɛ: “Asoo bɛ ra ne mɔɔ bɛse bɛwole ye anyenzinliravolɛ la ɛne? Kɛ ɔyɛle mɔɔ kɛkala ɔnwu debie ɛ?” 20 Ye awovolɛ buale kɛ: “Yɛze kɛ yɛ ra ne ɛne yɛɛ yɛwole ye la ɛnee ɔ nye ɛzi. 21 Noko kɛ ɔyɛle mɔɔ kɛkala ɔnwu debie la yemɔ yɛnze; yɛɛ yɛnze ahenle mɔɔ bukele ɔ nye a. Bɛbiza ye. Yenyi. Ɔdaye mumua ne ɔbaha ye edwɛkɛ.” 22 Ye awovolɛ hanle ɛhye ɔluakɛ bɛsulo Dwuuma ne,+ ɛnee Dwuuma ne ɛbɔ kpɔkɛ kɛ awie biala mɔɔ kɛha kɛ yemɔ a ɔle Kelaese ne la, ɔwɔ kɛ bɛye ahenle zɔhane bɛfi nyianusua ne anu.+ 23 Ɛhye ati a ye awovolɛ hanle kɛ: “Yenyi. Bɛbiza ye” la. 24 Yemɔti bɛvɛlɛle nrenyia ne mɔɔ ɛnee le anyenzinliravolɛ la bieko na bɛzele ye kɛ: “Wula Nyamenle anyunlunyia; yɛze kɛ nrenyia ɛhye le ɛtanevolɛ.” 25 Ɔbuale kɛ: “Saa ɔle ɛtanevolɛ a, mame menze. Debie ko a meze a, yemɔ a le kɛ ɛnee me nye ɛzi, noko kɛkala menwu debie.” 26 Akee bɛbizale ye kɛ: “Duzu a ɔyɛle wɔ a? Kɛzi ɔbukele ɛ nye ne ɛ?” 27 Ɔbuale bɛ kɛ: “Meha mehile bɛ dɛbadɛba, noko bɛandie. Duzu ati a bɛkulo kɛ bɛtie ye bieko a? Bɛkulo kɛ bɛdabɛ noko bɛyɛ ye ɛdoavolɛma ɔ?” 28 Bɛbɔle ye aholoba kɛ: “Wɔmɔ a ɛle nrenyia zɔhane ɛdoavolɛ a, yɛmɛ yɛle Mosisi ɛdoavolɛma. 29 Yɛze kɛ Nyamenle dendɛle hilele Mosisi, noko nrenyia ɛhye, yemɔ yɛnze ɛleka mɔɔ ɔvi a.” 30 Nrenyia ne buale bɛ kɛ: “Ɛhye yɛ azibɛnwo kpalɛ, kɛ bɛnze ɛleka mɔɔ ɔvi a, noko yebuke me nye. 31 Yɛze kɛ Nyamenle ɛndie ɛtanevolɛma,+ noko saa awie sulo Nyamenle na ɔyɛ ye ɛhulolɛdeɛ a, ɔtie ye.+ 32 Ɔvi tete ne badwu ɛnɛ, yɛtɛtele kɛ awie ɛbuke awie mɔɔ bɛwole ye anyenzinliravolɛ la anye ɛlɛ. 33 Saa nrenyia ɛhye ɛnvi Nyamenle ɛkɛ ne a, anrɛɛ ɔnrɛhola ɔnrɛyɛ ɛhwee.”+ 34 Bɛbuale ye kɛ: “Wɔmɔ mɔɔ bɛwole wɔ ɛtane nu la a ɛkilehile yɛ a?” Na bɛvoanle ye!+ 35 Gyisɛse dele kɛ bɛvoa ye, na mɔɔ ɔnwunle ye la, ɔhanle kɛ: “Ɛdie sonla Ra ne ɛdi ɔ?” 36 Nrenyia ne buale kɛ: “Yɛmenle, yemɔ a le nwane, amaa mealie ye meali?” 37 Gyisɛse zele ye kɛ: “Wɔnwu ye, na yemɔ ala a nee wɔ ɛlɛtendɛ la.” 38 Ɔhanle kɛ: “Awulae, medie wɔ medi.” Na ɔhotole ye.* 39 Gyisɛse hanle kɛ: “Membale ewiade ɛhye anu amaa bɛabua ewiade ne ndɛne, na bɛdabɛ mɔɔ bɛ nye ɛzi la anwu debie+ na bɛdabɛ mɔɔ bɛnwu debie la anye azi.”+ 40 Falasiima bie mɔɔ ɛnee wɔ ɛkɛ ne la dele ɛhye na bɛhanle kɛ: “Ɛnee ɛdwenle kɛ yɛdayɛ noko yɛ nye ɛzi ɔ?” 41 Gyisɛse zele bɛ kɛ: “Saa bɛ nye ɛzi a, anrɛɛ ɛtane ɛnle bɛ nwo. Noko bɛse, ‘Yɛnwu debie.’ Bɛ ɛtane ne ɛha bɛ nwo.”+\n^ Anzɛɛ “ɔbɔle ɔ ti aze ɔmaanle ye.”


Saa Mende Kpɔkɛ Ɛ? (Foa 1) | Mgbavolɛ Nee Mbɛlɛra Biza Kɛ\nKENGA YE WƆ Afrikaans Albanian Amharic Arabic Arabic (Lebanon) Armenian Azerbaijani Azerbaijani (Cyrillic) Bislama Brazil Mumule Aneɛ Bulgarian Cebuano Chichewa Chinese Cantonese (Simplified) Chinese Cantonese (Traditional) Chinese Mandarin (Simplified) Chinese Mandarin (Traditional) Chitonga Cibemba Croatian Czech Danish Dutch Efik English Estonian Ewe Fijian Finnish French Ga Georgian German Giliki Haitian Creole Hibulu Hiligaynon Hungarian Iban Icelandic Iloko Indonesian Italian Japanese Kiluba Kinyarwanda Kirghiz Kirundi Korean Lithuanian Macedonian Malagasy Malay Malayalam Maltese Myanmar Norwegian Nzema Oromo Ossetian Polish Portuguese (Brazil) Portuguese (European) Romanian Russian Sepedi Serbian (Cyrillic) Serbian (Roman) Sesotho (Lesotho) Setswana Shona Sinhala Slovak Slovenian Spanish Swahili Swedish Tagalog Telugu Tetun Dili Thai Tsonga Turkish Turkmen Twi Ukrainian Umbundu Vietnamese Xhosa Yoruba Zulu\nƐze kpavolɛ anzɛɛ bɛlɛra bie mɔɔ lɛ ewule ɛzulolɛ bie mɔɔ bɛyɛ ye ayile a ɔngɔ ɔ? Asoo ɛlɛ ewule bie mɔɔ ɔmmaa ɛngola ɛnyɛ ninyɛne mɔɔ ɛ tipɛnema yɛ la bie ɔ?\nSaa ɔle zɔ a, ɛnee ɔnle ɛtane kɛ ɔdwu mekɛ ne bie a ɛ sa nu to la. Noko akee, edwɛkɛ mɔɔ yɛ arɛlekyekyelɛ la nwiɔ bie wɔ Baebolo ne anu.\nGyihova Nyamenle mɔɔ le wɔ Bɔvolɛ ne la ze wɔ ngyegyelɛ ne. Mɔɔ tɛla ɛhye la, ‘ɔdwenle ɛ nwo.’—1 Pita 5:7.\nGyihova Nyamenle bodane a le kɛ ɔbaye anwodolɛ kɔsɔɔti yeavi ɛkɛ! Ɛbahola wɔagenga ɛhye wɔ Baebolo ne anu wɔ Ayezaya 33:24 nee Yekile 21:1-4.\nMgbavolɛ nee mbɛlɛra dɔɔnwo mɔɔ lɛ ewule ngakyile la ɛnwu ye kɛ diedi mɔɔ bɛlɛ ye wɔ Nyamenle nee ye ɛwɔkɛ ne mɔ anu la ɛboa bɛ. Suzu neazo nna anwo.\nMenyianle ɛvolɛ 11 la ɛnee mehyia wheelchair amaa meahola meahɔ ɛleka biala. Mengola menyɛ ninyɛne ngyikyi bie mɔ mɔɔ le kɛ memaa debie mɔɔ ɛnyɛ ɛnlomboɛ la zo.\nMenyianle ɛvolɛ nnu la, bɛhanle kɛ menyia ewule bie mɔɔ maa bɛ ndinli nu toto la na ɛnee ɔmmaa mengola menyɛ ninyɛne bie mɔ. Ɔyɛ a me rɛle bɔ kɛ mengola menyɛ ninyɛne mɔɔ me gɔnwo mɔ kola yɛ la bie. Noko me awovolɛ nee me asafo ne anu amra ɛboa me wɔ nwonane nu, nganeɛdelɛ nu nee sunsum nu. Mele dahuu adekpakyelɛnli yɛɛ ɔyɛ na melɛkɔ meahɔyɛ Baebolo ɛzukoalɛ a, me gɔnwo mɔ Kilisienema bie mɔ nee me kɔ.\nGyisɛse hanle kɛ kenle ko biala lɛ ye adwenleadwenle ɛdeɛ. (Mateyu 6:34) Ɔti medwenle ɛnɛ ala anwo na menva ɛhyema memboka nwo, eza mefa bodane mɔɔ mebahola meadwu nwo la mesie me nye zo. Me nye la Nyamenle ewiade fofolɛ ne mɔɔ me sa baha “nɔhalɛ ngoane” mɔɔ ewule ɛzulolɛ ɛhye ɛnrɛdɛnla ɛkɛ la ade.—1 Temɔte 6:19.\nDwenle ɛhye anwo: Yeimy ɛnwu kɛ saa “ɔfa bodane mɔɔ ɔbahola yeadwu nwo” la ɔsie ɔ nye zo a ɔboa ye kpalɛ. Kɛ ɔkɛyɛ na wɔahola wɔayɛ ɛhye bie ɛ?—1 Kɔlentema 9:26.\nMe nzi fofo me kpalɛ na menyianle ɛvolɛ nsia la yɛɛ ɔbɔle ɔ bo a. Mɔlebɛbo ne ɛnee dɔketama dwenle kɛ melɛnyi la ati a me nwo fofo me a. Noko wɔ ɛvolɛ ko anzi, bɛnwunle kɛ debie ɛnwu me nzi bowule ne anu.\nBɛyɛle me apelehyɛne, noko dɔketa ne angola anye deɛ ne amuala anvi ɛkɛ. Wɔ siane nwiɔ pɛ anzi, deɛ ne ziale yɛle kpole bieko kɛ ye dɛba ne ala la! Ɔvi zɔhane mekɛ ne too mɔɔ ba la, bɛyɛ me nuhua neɛnleanu dɔɔnwo, menlo nyile ngakyile yɛɛ me sa nu ɛdo fane dɔɔnwo.\nƆdwu mekɛ ne bie a, deɛ ne mɔɔ ɛnwu me la fofo me kɛ asɛɛ bɛlɛfa dadeɛ bawowɔ me nzi nee me kɛnra zo la. Noko, mebɔ mɔdenle kɛ menrɛmaa tɛnlabelɛ ne ɛnrɛvo me nwo zo. Dahuu mekakye me nwo kɛ, menli gyɛne noko ɛlɛyia tɛnlabelɛ mɔɔ anu yɛ se la noko bɛlɛ adwenle kpalɛ. Debie mɔɔ ɛboa me ɛmaa menyia adwenle kpalɛ la a le kɛ melɛ anwodozo kɛ kenle ko dedee Gyihova Nyamenle bamaa ɛwɔkɛ mɔɔ yebɔ kɛ amaneɛnwunlɛ bo bapɛ la ara nu.—Yekile 21:4.\nDwenle ɛhye anwo: Kɛzi ɛdwenle Nyamenle ɛwɔkɛ ne mɔ anwo a ɔbaboa wɔ yeamaa wɔagyinla amaneɛnwunlɛ nloa kɛ mɔɔ Matteo yɛle la ɛ?—Ayezaya 65:17.\nKɛmɔ debie biala ɛnla ali kɛ mende kpɔkɛ la ati, bie mɔ badwenle kɛ mele mgbovonle. Ɔyɛ se kɛ mebayɛ debie biala bɔbɔ ninyɛne le kɛ, sua nu gyima, debiezukoalɛ, yɛɛ kɛ ɔkɛyɛ na meadwazo bɔbɔ la.\nMenyianle ɛvolɛ 16 la, yɛɛ bɛnwunle kɛ menyia ewule anwo ɛzulolɛ bie mɔɔ ɔmaa bɛ avinli kpo na ɔka bɛ nye nee bɛ ɛdendɛlɛ la. Ewule ne yɛle kpole mɔɔ ɛnee mengola menyɛ gyima a yɛɛ eza mengola mengɔ daselɛlilɛ nee debiezukoalɛ kɛ mɔɔ ɛnee mekulo kɛ meyɛ la. Mengengale 1 Pita 5:7 mɔɔ ka kɛ: ‘Bɛva bɛ adwenleadwenle muala bɛgua Nyamenle anwo zo, ɔboalekɛ ɔdwenle bɛ nwo’ la fane dɔɔnwo. Mekɛ mɔɔ menwunle kɛ Gyihova dwenle yɛ nuhua ko biala anwo la, ɔmaanle me anwosesebɛ kpalɛ. Yemaa me anwosesebɛ too badwu ɛnɛ.\nDwenle ɛhye anwo: Nvasoɛ boni a ɛbanyia ye wɔ Gyihova mɔɔ ɛbava wɔ adwenleadwenle wɔgua ɔ nwo zo kɛ mɔɔ Bruna yɛle la ɛ?—Edwɛndolɛ 55:22.\nBie mɔ yɛ me kɛ asɛɛ kakula bie mɔɔ ɛnyia ɛvolɛ 10 la. Tɛ bɛ nvonleɛ ɔ; ɔluakɛ ɛnwu me a kɛ mede la ɛne.\nMenyianle ɛvolɛ nwiɔ la yɛɛ menyianle cancer bie mɔɔ ka bɛ nzi bowule nee adwenle ne la a. Dɔketama bɔle mɔdenle kɛ bɛbayɛ me ayile noko ayileyɛlɛ ne hanle me ɛnyinlɛ ne. Kɛkala, me tendenle le mita 1.37 pɛ! Saa meka kɛ menyia ɛvolɛ 18 a, menli dɔɔnwo dwenle kɛ melɛbɔ adalɛ.\nMenli bu me kpalɛ wɔ yɛ Kilisiene asafo ne anu. Bɛnyɛ me kɛ mele kakula la kɛ mɔɔ mekɔ sukulu a ngakula ne mɔ yɛ me la. Mebɔ mɔdenle kɛ mebanyia tɛnlabelɛ ne anwo adwenle kpalɛ. Nɔhalɛ nu, menyia debie mɔɔ anwo hyia kpalɛ maa sonla dasanli biala la—menwu Gyihova! Ɔnva nwo debie biala mɔɔ mebayia ye la, melɛ anwodozo kɛ Gyihova banlea me. Saa medwenle ewiade fofolɛ ne mɔɔ Gyihova Nyamenle ɛva ɛbɔ yɛ ɛwɔkɛ la anwo a, ɔmaa menyia adwenle kpalɛ.—Ayezaya 33:24.\nDwenle ɛhye anwo: Nzɔne ati a André hanle kɛ Gyihova mɔɔ ɛbanwu ye la le “debie mɔɔ anwo hyia kpalɛ maa sonla dasanli biala la” ɛ?—Dwɔn 17:3.\nKenga kɛzi mgbavolɛ nee mbɛlɛra bie mɔ mɔɔ lɛ ewule ngakyile la ɛnyia adwenle kpalɛ ɛgyinla bɛ anwodolɛ ne anloa la anwo debie.\nFa nwa awie Fa nwa awie Saa Mende Kpɔkɛ Ɛ? (Foa 1)\nijwyp edwɛkɛ 13


Mateyu 7 | Yintanɛte Zo Baebolo | Ewiade Fofolɛ Ngilebɛbo\nKENGA YE WƆ Afrikaans Albanian America Mumule Aneɛ Amharic Arabic Armenian Aymara Azerbaijani Azerbaijani (Cyrillic) Baoule Batak (Karo) Batak (Toba) Bicol Bislama Bulgarian Cambodian Catalan Cebuano Chichewa Chinese Cantonese (Traditional) Chinese Mandarin (Simplified) Chinese Mandarin (Traditional) Chitonga Chitonga (Malawi) Chitumbuka Cibemba Croatian Czech Dangme Danish Drehu Dutch Efik English Estonian Ewe Fijian Finnish French Ga Georgian German Giliki Guarani Gujarati Gun Haitian Creole Hibulu Hiligaynon Hindi Hiri Motu Hungarian Igbo Iloko Indonesian Isoko Italian Japanese Javanese Kabiye Kannada Kazakh Kikamba Kikaonde Kikongo Kikuyu Kiluba Kinyarwanda Kirghiz Kiribati Kirundi Kongo Korean Latvian Lingala Lithuanian Luganda Lunda Luo Luvale Macedonian Malagasy Malay Malayalam Maltese Marathi Marshallese Maya Moore Myanmar Ndebele Ndebele (Zimbabwe) Nepali Nias Norwegian Nyaneka Nzema Oromo Ossetian Otetela Pangasinan Papiamento (Curaçao) Persian Polish Ponapean Portuguese (Brazil) Portuguese (European) Punjabi Quechua (Ancash) Quechua (Ayacucho) Quechua (Bolivia) Quechua (Cuzco) Romanian Russian Samoan Sango Sena Sepedi Serbian (Cyrillic) Serbian (Roman) Sesotho (Lesotho) Setswana Seychelles Creole Shona Silozi Sinhala Slovak Slovenian Solomon Islands Pidgin Spanish Sranantongo Swahili Swahili (Congo) Swati Swedish Tagalog Tahitian Tajiki Tamil Tatar Telugu Tetun Dili Thai Tigrinya Tok Pisin Tongan Tshiluba Tshwa Tsonga Turkish Turkmen Tuvaluan Twi Tzotzil Ukrainian Umbundu Urdu Uzbek Venda Vietnamese Wallisian Waray-Waray Xhosa Yoruba Zulu\nKILE ANEƐ MƆƆ ƐKULO\nMateyu Maake Luku Dwɔn Gyima Ne Wulomuma 1 Kɔlentema 2 Kɔlentema Galeehyeama Ɛfɛsɛsema Felepaema Kɔlɔsaema 1 Tɛsalonaekama 2 Tɛsalonaekama 1 Timote 2 Timote Taetɛse Faelimɔn Hibuluma Gyemise 1 Pita 2 Pita 1 Dwɔn 2 Dwɔn 3 Dwɔn Dwuudu Yekile 1 2 3 4 5 6 7 8 9 10 11 12 13 14 15 16 17 18 19 20 21 22 23 24 25 26 27 28\nBOKA ZO EDWƐKƐ NE (1-27)\nBɛgyakyi ndɛnebualɛ (1-6)\nBɛhɔ zo bɛbiza, bɛkpondɛ, bɛbɔ nu (7-11)\nMɛla Kpalɛ (12)\nAnlenkɛ ekyi (13, 14)\nBɛbava bɛ ma a bɛanwu bɛ a (15-23)\nSua mɔɔ gyi bodane zo, sua mɔɔ gyi ɛnwea nu (24-27)\nGyisɛse ngilehilelɛ zinle menli dɔɔnwo anwo (28, 29)\n7 “Bɛgyakyi ndɛnebualɛ na bɛambua bɛ ndɛne; 2 ɔluakɛ ndɛne mɔɔ bɛbabua awie mɔ la yɛɛ bɛbava bɛabua bɛ a, yɛɛ debie mɔɔ bɛfa bɛsuzu bɛmaa awie mɔ la yɛɛ bɛbava bɛazuzu bɛamaa bɛdabɛ noko a. 3 Ɛnee duzu ati a ɛnwu baka abonle ekyi ne mɔɔ la ɛ diema anye zo noko ɛnnwu mgbunla ne mɔɔ la ɛ nye zo la ɛ? 4 Anzɛɛ kɛzi ɛkola ɛka ɛkile ɛ diema kɛ, ‘Maa menye baka abonle ekyi ne mɔɔ la ɛ nye zo,’ wɔ mekɛ mɔɔ nea! mgbunla la ɛdawɔ mumua ne ɛ nye zo la ɛ? 5 Nabalabanli! Dimoa ye mgbunla ne fi ɛ nye zo, na wɔanwu kɛzi ɛbaye baka abonle ekyi ne wɔavi ɛ diema ne anye zo la. 6 “Bɛmmafa debie mɔɔ le nwuanzanwuanza la bɛmaa ahwea anzɛɛ bɛmmafuandi bɛ avikpa bɛmaa agbolike, na bɛantietia zolɛ na bɛampɛ bɛ nwo bɛamboda bɛ. 7 “Bɛhɔ zo bɛbiza, na bɛ sa baha ye; bɛhɔ zo bɛkpondɛ, na bɛbanwu ye; bɛhɔ zo bɛbɔ nu, na bɛbabuke bɛ; 8 ɔluakɛ awie biala mɔɔ kɛbiza la asa ka ye, na awie biala mɔɔ kɛkpondɛ la nwu ye, yɛɛ awie biala mɔɔ kɛbɔ nu la, bɛbuke ye. 9 Nɔhalɛ nu, bɛ nuhua boni a, ɔ ra biza ye paano a ɔbamaa ye bolɛ a? 10 Anzɛɛ ɔbiza ye fɛlɛ a, ɔbamaa ye ɛwɔlɛ a? 11 Na saa bɛmɛ bɔbɔ mɔɔ bɛle ɛtanevolɛma la, bɛze kɛzi bɛfa ahyɛlɛdeɛ kpalɛ bɛmaa bɛ mra a, ɛnee fane nyɛ yɛɛ bɛ Ze mɔɔ wɔ anwuma la ɛnrɛva ninyɛne mgbalɛ ɛnrɛmaa bɛdabɛ mɔɔ bɛbiza ye la ɛ? 12 “Yemɔti, debie biala mɔɔ bɛkulo kɛ menli yɛ maa bɛ la, bɛdabɛ noko bɛyɛ ye zɔhane ala bɛmaa bɛ. Nɔhalɛ nu, ɛhye a Mɛla ne nee Ngapezoma ne ka a. 13 “Bɛva anlenkɛ ekyi ne anu, ɔluakɛ anlenkɛ kpole ne nee adenle tɛtɛlɛ ne kɔ ɛzɛkyelɛ nu, na menli dɔɔnwo lua nu; 14 noko anlenkɛ ekyi ne nee adenle ɛdenraa ne kɔ ngoane nu, na menli ekyi bie a nwu ye a. 15 “Bɛnlea bɛ nwo boɛ wɔ adalɛ ngapezoma anwo, bɛyɛ bɛ nwo kɛ bɛle mboane, noko bɛle kɛ bedi mɔɔ ɛhɔne ɛlɛku bɛ la. 16 Bɛ ma ne mɔ a bɛbava bɛanwu bɛ a. Bɛntete vanye ma wɔ kolokolonyɛma zo yɛɛ bɛntete feege wɔ evileni zo, ɔnle zɔ ɔ? 17 Zɔhane ala a baka kpalɛ biala so ma kpalɛ, na baka ɛtane biala so ma ɛtane a. 18 Baka kpalɛ ɛngola ɛnzo ma ɛtane, yɛɛ baka ɛtane ɛngola ɛnzo ma kpalɛ. 19 Baka biala mɔɔ ɛnzo ma kpalɛ la bɛpɛ na bɛfa bɛwuda senle. 20 Yemɔti, bɛ ma ne mɔ a bɛbava bɛanwu bɛ a. 21 “Tɛ awie biala mɔɔ kɛze me kɛ, ‘Awulae, Awulae,’ la a bahɔ anwuma Belemgbunlililɛ ne anu a, emomu mɔɔ ɔyɛ mɔɔ me Ze mɔɔ wɔ anwuma la kulo la angome a bahɔ nu a. 22 Kenle zɔhane, menli dɔɔnwo baha ahile me kɛ: ‘Awulae, Awulae, asoo yɛanga ngapezo wɔ wɔ duma nu, yɛandu sunsum ɛtane wɔ wɔ duma nu, yɛɛ yɛanyɛ nwanwane ninyɛne dɔɔnwo wɔ wɔ duma nu ɔ?’ 23 Na mebaze bɛ kɛ: ‘Menze bɛ! Bɛvi me nwo ɛke bɛhɔ, bɛmɛ mɔɔ bɛnli mɛla zo a!’ 24 “Yemɔti, awie biala mɔɔ kɛde me edwɛkɛ ɛhye na ɔkɛli zo la le kɛ nrɛlɛbɛvolɛ bie mɔɔ zile ye sua wɔ bodane zo la. 25 Na ezule dɔle, ɔyile ɔbule aze na anwoma dule bɔle sua ne, noko yeambu, ɔluakɛ bɛzile ye wɔ bodane zo. 26 Bieko, awie biala mɔɔ kɛde me edwɛkɛ ɛhye na ɔnli zo la le kɛ koasea bie mɔɔ zile ye sua wɔ ɛnwea nu la. 27 Na ezule dɔle, ɔyile ɔbule aze na anwoma dule bɔle sua ne, na ɔbule na ɔzɛkyele bɔkɔɔ.” 28 Mɔɔ Gyisɛse hanle edwɛkɛ ɛhye mɔ wiele la, ye ngilehilelɛ ne zinle menli dɔɔnwo ne anwo, 29 ɔluakɛ ɛnee ɔlɛkilehile bɛ kɛ awie mɔɔ lɛ tumi la, na ɔnle kɛ bɛ mɛla kilehilevolɛma ne la.\nƆ Bo Edwɛkɛ\nKenga Baebolo Ne Wɔ Yintanɛte Zo\nEwiade Fofolɛ Ngilebɛbo Kilisiene Giliki Ngɛlɛlera\nEdwɛkɛ ne Mbuluku mɔɔ ɛtwe la anwo edwɛkɛ Ewiade Fofolɛ Ngilebɛbo Kilisiene Giliki Ngɛlɛlera\nDuzu A Le Baebolo Ɛzukoalɛ?